hotchpotch/miracl-hf-unified huggingface dataset:
เซเบิล
เซเบิล (; ) เป็นสัตว์เลี้ยงลูกด้วยนมชนิดหนึ่ง ในอันดับสัตว์กินเนื้อ ในวงศ์เพียงพอน (Mustelidae)
เซเบิลจัดเป็นหมาไม้ชนิดหนึ่ง มีขนสีน้ำตาลเข้ม น้ำหนักเมื่อโตเต็มที่อาจหนักได้ถึง 4 กิโลกรัม
พบกระจายพันธุ์อย่างกว้างขวางในภูมิภาคเอเชียเหนือและเอเชียกลาง ตั้งแต่เทือกเขายูรัลไปจนถึงไซบีเรีย, ภาคเหนือของมองโกเลีย และจีน, บนเกาะฮอกไกโดของประเทศญี่ปุ่น ในอดีตเซเบิลเคยมีในพื้นที่รัสเซียยุโรป ไปจนถึงโปแลนด์และสแกนดิเนเวีย
เซเบิล จะอาศัยในป่าที่มีความอุดมสมบูรณ์ เช่น ป่าสนไทก้า ล่าสัตว์ขนาดเล็กต่าง ๆ กินเป็นอาหาร เช่น กระรอก, หนู ในบางตัวที่มีขนาดใหญ่อาจล่า กระต่ายได้ด้วย
ขนของเซเบิลจะถูกล่าเพื่อทำเป็นเสื้อขนสัตว์ที่มีมูลค่าและราคาแพง ในอดีต ชาวพื้นเมืองไซบีเรียจะส่งขนเซเบิลเพื่อเป็นบรรณาการแก่จีนและมองโกล ต่อมาการมอบขนของเซเบิลให้กันกลายเป็นประเพณีหนึ่งในทางการทูต ซึ่งขนของเซเบิลจะมีราคาแพงกว่าหมาไม้ชนิดอื่น อีกทั้งขนหางยังใช้เป็นพู่กันที่มีคุณภาพดีอีกด้วย
ปัจจุบัน การล่าเซเบิลยังคงมีอยู่ โดยใช้ปืนไรเฟิลและสุนัขพันธุ์ล่าเหยื่อในการดมกลิ่นและไล่ล่า เช่น ไซบีเรียนฮัสกี้
ชื่อของเซเบิลมีที่มาจากกลุ่มภาษาสลาวิกที่เผยแพร่ไปยังภาษาของยุโรปตะวันตกในการค้าขนสัตว์ช่วงยุคกลางตอนต้น ดังนั้นสัตว์ชนิดนี้จึงมีชื่อเรียกต่าง ๆ กันในยุโรป โดยเริ่มจากภาษารัสเซีย соболь (โซบัล) กับภาษาโปแลนด์ soból (ซอบุล) กลายเป็นภาษาเยอรมัน Zobel (โซเบิล) กับภาษาดัตช์ Sabel (ซาเบิล) ; ส่วนภาษาอิตาลี zibellino (ซีเบลลีโน) ก็กลายเป็นภาษาฝรั่งเศส zibelline (ซีแบลีน), ภาษาสเปน cibelina, cebellina (ซีเบลีนา, เซเบยีนา), ภาษาฟินแลนด์ soopeli (โซเปลี), ภาษาโปรตุเกส zibelina (ซีเบลีนา), และภาษาละตินยุคกลาง zibellina (ซีเบลลีนา) ; และภาษาฝรั่งเศสเก่า sable, saible (ซาบล์, แซบล์) ก็กลายเป็นภาษาละตินยุคกลาง sabellum (ซาเบลลุม) กับภาษาอังกฤษ sable (เซเบิล) ในที่สุด
วอลโว่
วอลโว่ เป็นบริษัทผลิตรถยนต์ของสวีเดน ก่อตั้งเมื่อปี ค.ศ. 1927 มีสำนักงานใหญ่ตั้งอยู่ที่ เมืองโกเธนเบิร์ก ประเทศสวีเดน ถือหุ้นใหญ่โดย Zhejiang Geely Holding Group วอลโว่ถือกำเนิดจากการเป็นบริษัทลูกของบริษัทผลิตลูกปีน SKF ต่อมาปี2010 บริษัทรถยนต์จี๋ลี่ (Geely Holding Group) ซึ่งเป็นค่ายรถยนต์เอกชนรายใหญ่ของจีนที่มีฐานธุรกิจที่มณฑลเจ้อเจียง เข้าซื้อกิจการรถยนต์วอลโว (Volvo) จากบริษัทฟอร์ดมอเตอร์แล้ว ด้วยเงินมูลค่า 1,800 ล้านดอลลาร์สหรัฐฯ โดยมีพิธีลงนามสัญญาที่กรุงโกเธนเบิร์ก ประเทศสวีเดน เมื่อวันที่ 28 มี.ค. 2010 ที่ผ่านมา สร้างประวัติศาสตร์หน้าใหม่ให้วงการรถยนต์จีนในการยกระดับแบรนด์ผ่านการซื้อยี่ห้อแบรนด์ไฮแอนด์ระดับโลกเพื่อบุกตลาดตะวันตก
ในปี 1935 SKF ได้ขายหุ้นทั้งหมดในตลาดหลักทรัพย์สตอกโฮล์ม และถือหุ้นใหญ่โดยกลุ่มบริษัทวอลโว่ จนถึงปี 1999 บริษัท ฟอร์ดมอเตอร์ ได้ซื้อหุ้นทั้งหมดของ วอลโว่ คาร์ คอร์เปอเรชั่น และในปี 2010 กลุ่มจีลี่ ออโตโมบิล ได้ซื้อหุ้นทั้งหมดจากฟอร์ดมอเตอร์
วอลโว่ ผลิตรถยนต์ชนิดต่างๆ ตั้งแต่ รถยนต์ SUVs รถยนต์นั่งชนิดท้ายยาว(Station wagon) รถยนต์ซีดาน รถยนต์ซีดานขนาดเล็ก ไปจนถึงรถยนต์คูเป้สองประตู ตลาดที่ใหญ่ที่สุดของวอลโว่คือ สหรัฐอเมริกา ตามมาด้วยสวีเดน สหราชอาณาจักร จีน และเยอรมนี ในปี 2010 วอลโว่ ทำสถิติยอดขายทั่วโลกกว่า 373,525 คัน เพิ่มขึ้น 11.2% เมื่อเปรียบเทียบกับปี 2009
รถยนต์วอลโว่มักจะถูกเรียกว่า รถยนต์ทรงเหลี่ยม ซึ่งเป็นลักษณะเด่นของวอลโว่มาตั้งแต่เริ่ม ภายหลังวอลโว่ได้ออกแบบให้รถยนต์หลุดออกจากภาพรถยนต์ทรงเหลี่ยม เพื่อเรียกความนิยมจากผู้ที่นิยมรถยนต์ทรงสปอร์ตมากขึ้น รถยนต์วอลโว่มีจุดขายและมีชื่อเสียงในเรื่องความปลอดภัย ก่อนที่รัฐบาลสวีเดนจะออกกฎความปลอดภัยของตัวรถยนต์ วอลโว่ได้รับความเชื่อถือในเรื่องปลอดภัยทางวิศวกรรมอย่างสูง
เครื่องหมายการค้าของวอลโว่ เป็นสัญลักษณ์ของดาวอังคาร (Mars) และถูกใช้เป็นสัญญลักษณ์ทางเคมีของธาตุ "เหล็ก" ในสมัยโบราณ วอลโว่ใช้สัญญลักษณ์นี้แสดงถึงความแข็งของเหล็กจากสวีเดน ซึ่งเป็นประเทศที่ส่งออกแร่เหล็กที่สำคัญของโลก
ในปี 2005 วอลโว่ได้เปิดตัวรถยนต์ชนิดที่ใช้ flexifuel ครั้งแรก คือวอลโว่รุ่น S40 และ S50 ที่มาพร้อมกับเครื่องยนต์ที่ใช้ได้ทั้งเชื้อเพลิงเบนซิน และ E85 ตามมาด้วยรุ่น C30 ในปี 2006 ซึ่งทั้งหมดนี้ถูกจำหน่ายในเฉพาะประเทศสวีเดนเท่านั้น จนกระทั่งปี 2007 รถยนต์ทั้งสามรุ่นได้เริ่มจำหน่ายในทวีปยุโรป 8 ประเทศ
วอลโว่ รีชาร์ต เป็นแนวคิดของรถยนต์พลังงานไฟฟ้าที่วิ่งได้กว่า 97 กม.ต่อการชาร์ตไฟ 1 ครั้ง (1 AER) เปิดตัวอย่างเป็นทางการครั้งแรกในปี 2007 ที่ แฟรงค์เฟริต ออโต้ โชว์ ในเยอรมนี
ในปี 2009 วอลโว่ได้ประกาศว่าจะทำรถยนต์ดีเซลที่ใช้พลังงานไฟฟ้าร่วมด้วยภายในปี 2012 และมีแผนที่จะจำหน่ายรถยนต์ไฮบริดนี้ภายใต้แนวคิดที่จะลดการปล่อยก๊าซคาร์บอนไดออกไซด์ให้ได้มากกว่า 50 กรัม ต่อ กิโลเมตร
รถยนต์วอลโว่รุ่น C30 DRIVe Electric concept car ถูกแสดงครั้งแรกในงาน ปารีส มอเตอร์ โชว์ ปี2010 เป็นรถยนต์ที่วิ่งด้วยแบตเตอรี่ชนิด ลิเที่ยมไอออน วิ่งด้วยความเร็วสูงสุด 130 กม./ชม. วิ่งได้ระยะทางไกลกว่า 150 กม. ต่อการชาร์ตแบตเตอรี่ 1 ครั้ง ทำการทดลองวิ่งแล้วในเมืองโกเธนเบิร์กประเทศสวีเดน เป็นจำนวน 10 ครั้งในปี 2010 และจะเริ่มทำการทดสอบภาคสนามที่ประเทศสหรัฐอเมริกา ยุโรป และจีน ในปี 2011
น้ำเก๊กฮวย
น้ำเก๊กฮวย เป็นเครื่องดื่มทำจากดอกเก๊กฮวย คือ เบญจมาศสวน ("Chrysanthemum indicum" Linn. ในวงศ์ Compositae) หรือเบญจมาศหนู ("Chrysanthemum morifolium" Ramat. ในวงศ์เดียวกัน) ตากแห้งต้มกับน้ำตาล
วิธีทำคือ นำดอกเก๊กฮวยอบแห้ง 5-10 ดอก ลงไปในหม้อกับน้ำประมาณ 2 ลิตร ต้มนาน 5 นาที แล้วกรองออก จะเติมน้ำตาลทรายหรือน้ำตาลกรวดลงไปเพื่อเพิ่มความหวาน หรือไม่ตามแต่ชอบ หรือจะเพิ่มความหอมโดยการใช้ใบชาหรือเตยลงไปด้วยก็ได้ รับประทานได้ทั้งร้อนและเย็น
ประโยชน์ของน้ำเก๊กฮวยมีอยู่ด้วยกันหลายประการ นอกจากความหอมสดชื่นแก้กระหายแล้ว ยังเป็นยาเย็น ดับพิษร้อน แก้ร้อนใน ในตำราการแพทย์แผนจีน ช่วยในระบายและย่อยอาหาร ช่วยขยายหลอดเลือดแดงใหญ่ที่เลี้ยงหัวใจ ช่วยป้องกันโรคหลอดเลือดต่าง ๆ เช่น โรคความดันโลหิตสูง, โรคเส้นเลือดตีบ และโรคหัวใจได้ ช่วยขจัดสารพิษให้ออกจากร่างกาย ช่วยดูดซับสารก่อมะเร็งและจุลินทรีย์ต่าง ๆ
บรอว์น จีพี
บรอว์น จีพี () เป็นชื่อของอดีตทีมแข่งรถ ฟอร์มูลาวัน ที่ก่อตั้งโดย รอสส์ บรอว์น อดีตหัวหน้าทีมช่างของ สคูเดเรีย เฟอร์รารี่ เมื่อปี ค.ศ. 2009 ภายหลังจากที่บรอว์นได้เข้าไปซื้อกิจการของทีมฮอนด้าที่ยุติการทำทีมไป
โดยเมื่อจบฤดูกาล 2009 ทางทีมสามารถคว้าแชมป์ทั้งในประเภทผู้สร้างและประเภทนักแข่งคือ เจนสัน บัตตัน นักแข่งมือ 1 ของทีมแต่แล้วบรอว์นก็ประกาศว่าได้ขายทีมให้กับเมอร์เซเดสแล้วพร้อมกับเปลี่ยนชื่อเป็น เมอร์เซเดส จีพี
เอมิเรต
เอมิเรต หรือ อามิเรต (; อาหรับ: إمارة‎,) คือดินแดนที่มีเอมีร์ (emir) ปกครอง อาจอยู่ในระดับรัฐชาติ เช่น สหรัฐอาหรับเอมิเรตส์เป็นรัฐชาติประเภทสหพันธรัฐซึ่งประกอบด้วยเอมิเรตเจ็ดเอมิเรต แต่ละเอมิเรตมีเอมีร์ปกครองโดยสืบตำแหน่งทางตระกูล หรืออาจเป็นดินแดนในรัฐชาติ เช่น จังหวัด ก็ได้
ก. ที่ถูก คำ "emirate" อ่านว่า "เอเมียริต" (/eɪˈmɪərɪt/) หรือ "เอเมียเรต" (-eɪt) และ "amirate" อ่านว่า "อาเมียริต" หรือ "อาเมียเรต" ขณะที่ "emir" อ่านว่า "เอเมียร์" (/eɪˈmɪər/)
เจ้าหญิงไมเคิลแห่งเคนต์
เจ้าหญิงไมเคิลแห่งเคนต์ (พระนามเดิม มารี คริสติน อันนา อักเนซ เฮดวิก อีดา ฟอน ไรบ์นิตซ์; ประสูติ 15 มกราคม พ.ศ. 2488) พระบรมวงศานุวงศ์พระราชวงศ์อังกฤษ พระชายาในเจ้าชายไมเคิลแห่งเคนต์ พระราชนัดดาในพระเจ้าจอร์จที่ 5 แห่งสหราชอาณาจักร
เจ้าหญิงไมเคิลแห่งเคนต์ ประสูติเมื่อวันที่ 15 มกราคม พ.ศ. 2488ที่ซูดเตนแลนด์นช่วงปลายปีที่ เยอรมนีและสงครามโลกครั้งที่สองในยุโรปและขับไล่ต่อไปนี้ของประชากรเยอรมัน ซึ่งครอบครัวพระองค์ต้องโดนขับไล่ด้วยเพราะพระบิดามีเชื้อสายเยอรมัน ต่อมาครอบครัวของพระองค์ย้ายมาอยู่ฮังการีเป็นเวลาหลายปี ต่อมาพี่สาวของเธอคริสตินมารีได้แต่งงานกับโมซัมบิกแล้วย้ายมาอยู่ที่เกาะมาร์การิแล้วในเวลาต่อมาพี่สาวของเธอก็หย่ากับโมซัมบิกเลยย้ายมาอยู่ที่แคนเบอร์ราหลายปีผ่านปีเลยย้ายมาอยู่ที่ฟรีดริชประเทศออสเตรเลีย
เซอร์ไวเวอร์ซีรีส์ (1997)
เซอร์ไวเวอร์ซีรีส์ (1997) เป็นรายการเพย์-เพอร์-วิวมวยปล้ำอาชีพของ ดับเบิลยูดับเบิลยูเอฟ จัดในวันที่ 9 พฤศจิกายน พ.ศ. 2540 ณ มอลสันเซ็นทริ ในเมือง มอนทรีออล, รัฐควิเบก สหรัฐอเมริกา โดยมีจำนวนผู้เข้าชมในสนามทั้งสิ้น 20,593 คน โดยมีนักมวยปล้ำจากสมาคมของ ดับเบิลยูดับเบิลยูเอฟ ในศึกนี่มีเหตุการณ์สำคัญของ ดับเบิลยูดับเบิลยูเอฟ คือ มอนทรีออลสครูว์จ็อบ และเป็นยุคที่เข้าสู่ช่วงยุคแอดติจูด
ดับเบิลยูดับเบิลยูเอฟ วันไนท์โอนลี
ดับเบิลยูดับเบิลยูเอฟ วันไนท์โอนลี เป็นรายการเพย์-เพอร์-วิวมวยปล้ำอาชีพของ ดับเบิลยูดับเบิลยูเอฟ ที่จัดครั้งเดียวในวันที่ 20 กันยายน พ.ศ. 2540 ณ เอ็นบีซี อารีนา ในเมือง เบอร์มิงแฮม, ประเทศอังกฤษ โดยมีจำนวนผู้เข้าชมในสนามทั้งสิ้น 11,000 คน โดยมีนักมวยปล้ำจากสมาคมของ ดับเบิลยูดับเบิลยูเอฟ
อินยัวร์เฮ้าส์ 13:ไฟนอล โฟร์
อินยัวร์เฮ้าส์ 13:ไฟนอล โฟร์ เป็นรายการเพย์-เพอร์-วิวมวยปล้ำอาชีพของ ดับเบิลยูดับเบิลยูเอฟ จัดในวันที่ 16 กุมภาพันธ์ พ.ศ. 2540 ณ ยูทีซี อารีนา ในเมือง Chattanooga, Tennessee สหรัฐอเมริกา โดยมีจำนวนผู้เข้าชมในสนามทั้งสิ้น 6,399 คน โดยมีนักมวยปล้ำจากสมาคมของ ดับเบิลยูดับเบิลยูเอฟ
รายชื่อโรงพยาบาลในกรุงเทพมหานคร
รายชื่อโรงพยาบาลในกรุงเทพมหานคร กรุงเทพมหานครมีโรงพยาบาลในสังกัดของกรุงเทพมหานครเอง 11 แห่ง(ไม่นับคณะแพทยศาสตร์วชิรพยาบาล มหาวิทยาลัยนวมินทราธิราช) ศูนย์บริการแพทย์ฉุกเฉินกรุงเทพมหานคร 2 แห่ง ประกอบไปด้วยศูนย์เอราวัณ สังกัดสำนักการแพทย์ กรุงเทพมหานคร และศูนย์นเรนทร สังกัดโรงพยาบาลราชวิถี โรงพยาบาลเอกชนมีทั้งหมด 94 แห่ง สถานพยาบาลเอกชนทั้งหมด 2 แห่งศูนย์รักษาเลสิคและสายตา 1 แห่ง ได้แก่ โรงพยาบาลจักษุรัตนิน และ โรงพยาบาลของรัฐทั้งหมด 34 แห่ง สถาบันจิตเวชทั้งหมด 3 แห่ง สถานพยาบาลของรัฐทั้งหมด 1 แห่ง โรงพยาบาลรัฐวิสาหกิจทั้งหมด 2 แห่ง โรงพยาบาลเฉพาะทางทันตกรรม 3 แห่งได้แก่ โรงพยาบาลทันตกรรมทองหล่อ ศูนย์ทันตกรรม บางกอก อินเตอร์เนชั่นแนล เดนทัล เซ็นเตอร์ โรงพยาบาลทันตกรรม คณะทันตแพทยศาสตร์ มหาวิทยาลัยมหิดล ทางโรคไต 1 แห่ง ได้แก่ โรงพยาบาลสถาบันโรคไตภูมิราชนครินทร์โรงพยาบาลรักษาด้วยวิธีสมุทัยเวชศาสตร์ 1 แห่ง ได้แก่ โรงพยาบาลเบทเทอร์บีอิ้ง โรงพยาบาลเฉพาะโรคผิวหนัง 1 แห่ง ได้แก่ โรงพยาบาลผิวหนัง อโศก รวมแล้วกรุงเทพมหานครมีสถานพยาบาลที่ได้รับการอนุมัติให้เป็นโรงพยาบาลอย่างถูกต้องตามกฎหมาย 139 แห่งโดยมี 7 แห่งใน 139 แห่งเป็นโรคพยาบาลเฉพาะทาง และมีสถาบันสถานพยาบาลหรือศูนย์การแพทย์รวมถึงคณะแพทยศาสตร์ โรงพยาบาลสังกัดมหาวิทยาลัย 6 แห่ง
ในส่วนของโรงพยาบาลของรัฐแบ่งเป็น สังกัดกรุงเทพมหานคร 11 แห่ง(ไม่นับคณะแพทยศาสตร์วชิรพยาบาล มหาวิทยาลัยนวมินทราธิราช) สังกัดกระทรวงสาธารณสุข 5 แห่ง สังกัดกระทรวงศึกษา 2 แห่ง สังกัดกระทรวงกลาโหม 5 แห่ง สังกัดสำนักงานแพทย์ใหญ่ สำนักงานตำรวจแห่งชาติ 2 แห่ง สังกัดกระทรวงยุติธรรม 1 แห่ง สังกัดโรงพยาบาลมหาวิทยาลัย 1 แห่ง สังกัดสภากาชาดไทย 1 แห่ง สังกัดมูลนิธิมิราเคิลออฟไลฟ์ 1 แห่ง สังกัดสถาบันวิจัยจุฬาภรณ์ 1 แห่ง สถาบันจิตเวชสังกัดกรุงเทพมหานคร 1 แห่ง สถาบันจิตเวชสังกัดรัฐบาล 1 แห่ง
ในส่วนของคณะแพทยศาสตร์วชิรพยาบาล มหาวิทยาลัยกรุงเทพมหานครถือว่าเป็นสังกัดโรงพยาบาลมหาวิทยาลัยกรุงเทพมหานคร ไม่ได้ขึ้นอยู่กับกรุงเทพมหานครโดยตรงแต่เป็นโรงพยาบาลในกำกับของกรุงเทพมหานคร
ในปี พ.ศ. 2559 โรงพยาบาลเดชา ถูกกระทรวงสาธารณสุขสั่งปิดกิจการ และในปี พ.ศ. 2563 โรงพยาบาลวิมุตติ อินเตอร์เนชั่นแนล เปิดทำการ
รายนามโรงพยาบาลเหล่านี้เป็นทางเลือกให้ผู้ประกันตนที่เลือกโรงพยาบาลดังกล่าวได้มีสิทธิในการรักษาพยาบาลกับโรงพยาบาลที่เป็นสาขาของโรงพยาบาลที่ระบุในหน้าบัตรประกันสังคมโดยโรงพยาบาลบางนา 1 ได้เปิดทางเลือกให้ผู้ประกันตนที่ต้องการรักษาตัวในกรุงเทพมหานครได้รักษากับโรงพยาบาลบางนา 2 และโรงพยาบาลบางนา 5 นับเป็นโรงพยาบาลเอกชนที่เปิดให้ทางเลือกแก่ผู้ประกันตนได้รักษาในเครือข่ายของโรงพยาบาลดังกล่าวมากที่สุดในขณะนี้ (พ.ศ. 2555)
โรงพยาบาลของรัฐที่สังกัดกรุงเทพมหานครผู้ประกันตนสามารถเข้ารักษาพยาบาลได้ในทุกโรงพยาบาลที่สังกัดกรุงเทพมหานคร รวมทั้งคณะแพทยศาสตร์วชิรพยาบาล มหาวิทยาลัยกรุงเทพมหานคร รวมทั้งหมด 10 แห่ง โรงพยาบาลรัฐบาลสังกัดกรุงเทพมหานครเปิดโอกาสให้ผู้ที่เลือกได้ใช้บริการรักษาพยาบาลมากที่สุดในขณะนี้หากเทียบกับโรงพยาบาลของรัฐวิสาหกิจและโรงพยาบาลเอกชน เพราะผู้ประกันตนสามารถเข้ารักษาพยาบาลได้มากที่สุดถึง 10 โรงพยาบาลสังกัดกรุงเทพมหานครและสังกัดมหาวิทยาลัยกรุงเทพมหานคร
ไคทิน
ไคทิน (;CHON) () เป็นโครงสร้างภายนอกของเซลล์สัตว์ พบในเปลือกหอย กุ้ง ปู และแมลง เป็นโฮโมโพลีแซคคาไรด์ของ N-acetyl-D-glucosamine ซึ่งเป็นอนุพันธ์ของกลูโคส ต่อกันด้วยพันธะ β ไคทินเป็นสารที่มีการนำไปใช้ประโยชน์ทางการแพทย์และอุตสาหกรรม
โตโยต้า ลีกคัพ 2555
ฟุตบอลไทยลีกคัพ "โตโยต้า ลีกคัพ 2555" เป็นการแข่งขันฟุตบอลถ้วยอาชีพของประเทศไทย ลำดับรองลงมาจากฟุตบอลไทยคม เอฟเอคัพ ภายใต้การจัดการของสมาคมฟุตบอลแห่งประเทศไทย ร่วมมือกับ บริษัทไทยพรีเมียร์ลีก และ การกีฬาแห่งประเทศไทย โดยมี บริษัทโตโยต้า มอเตอร์ ประเทศไทย(จำกัด) เป็นผู้ให้การสนับสนุนหลัก
เริ่มการแข่งขันรอบคัดเลือกตั้งแต่วันที่ 3 เมษายน ไปจนถึงรอบชิงชนะเลิศ ที่ สนามศุภชลาศัยทำการจับสลากวันที่ 23 มีนาคม
ทำการแข่งขันที่ สนามศุภชลาศัย
การแข่งขันรอบคัดเลือกจะเล่นในภูมิภาคของสโมสรจากลีกภูมิภาค ดิวิชั่น 2 โดยแบ่งออกเป็น 5 กลุ่มตามภูมิภาค
รอบแรก หรือ รอบ 64 ทีม ทำการจับสลากวันพุธที่ 22 พฤษภาคม ณ ห้องแกรนด์บอลรูม โรงแรมคอนราด โดยในรอบนี้ ทีมที่แข่งอยู่ในระดับลีกภูมิภาค ดิวิชั่น 2 28 ทีมนั้น จะถูกวางให้เป็นทีมเยือนตามกติกาของกฎ โตโยต้า ลีกคัพ
จับสลากประกบคู่การแข่งขัน โตโยต้า ลีก คัพ ประจำฤดูกาลปี 2012 รอบ 32 ทีม พฤหัสบดีที่ 14 มิถุนายน 2555 ณ ห้องประชุมรอดโพธิ์ทอง สนามกีฬาแห่งชาติ 14.00 น.
จับสลากประกบคู่การแข่งขัน โตโยต้า ลีก คัพ ประจำฤดูกาลปี 2012 รอบ 16 ทีม (แข่งขันนัดเดียว) จับสลากวันที่ 24 กค. 55 14.00น. ณ ห้องประชุมรอดโพธิ์ทอง สนามกีฬาแห่งชาติ
จับสลากประกบคู่การแข่งขัน โตโยต้า ลีก คัพ ประจำฤดูกาลปี 2012 รอบ 8 ทีม (แข่งขันระบบเหย้า-เยือน) 
จับสลากประกบคู่การแข่งขัน โตโยต้า ลีก คัพ ประจำฤดูกาลปี 2012 รอบ 4 ทีม (แข่งขันระบบเหย้า-เยือน)
ในวันที่ 20 กันยายน 2555 เวลา 14:00 น. ณ ห้องประชุมรอดโพธิ์ทอง ภายในสนามศุภชลาศัย สนามกีฬาแห่งชาติ
องค์การตลาดเพื่อเกษตรกร
องค์การตลาดเพื่อเกษตรกร () หรือชื่อย่อว่า "อ.ต.ก." เป็นรัฐวิสาหกิจในสังกัดกระทรวงเกษตรและสหกรณ์ ก่อตั้งขึ้นครั้งแรกเมื่อปี พ.ศ. 2517 มีวัตถุประสงค์เพื่อช่วยเหลือเกษตรกรด้านการตลาดสินค้าเกษตร การเจรจา การจำหน่าย และการเก็บรักษาสินค้าเกษตรหรือผลิตภัณฑ์ทางการเกษตร
องค์การตลาดเพื่อเกษตรกร ก่อตั้งขึ้นเมื่อวันที่ 5 ตุลาคม พ.ศ. 2517 มีผลบังคับใช้ในวันถัดไป ในระยะแรกยังไม่มีสำนักงาน โดยใช้อาคารกรมกสิกรรม (เดิม) ของกรมวิชาการเกษตร กระทรวงเกษตรและสหกรณ์ เป็นที่ตั้งสำนักงาน ต่อมาจึงได้ย้ายมาเช่าอาคารเอกชนบริเวณซอยกระทรวงสาธารณสุข ถนนสามเสน จากนั้นได้ดำเนินการก่อสร้างอาคารสำนักงานบนที่ดินซึ่งเช่าจากการรถไฟแห่งประเทศไทย พร้อมทั้งก่อสร้างตลาดกลางพหลโยธินและคลังสินค้า จำนวน 4 หลัง แล้วเสร็จในปี พ.ศ. 2520
องค์การตลาดเพื่อเกษตรกร มีคณะกรรมการบริหาร ประกอบด้วย รัฐมนตรีว่าการกระทรวงเกษตรและสหกรณ์ เป็นประธานกรรมการ ผู้แทนสำนักงบประมาณ ผู้แทนกระทรวงการคลัง และกรรมการอื่นอีกไม่เกิน 7 คน โดยมีจำนวนผู้แทนสถาบันเกษตรกรไม่น้อยกว่า 2 คน และมีผู้อำนวยการ อ.ต.ก. เป็นกรรมการและเลขานุการ
มัสยิดโคเบะ
มัสยิดโคเบะ () หรืออาจรู้จักในชื่อ มัสยิดมุสลิมโคเบะ () ศาสนสถานของศาสนาอิสลาม ตั้งอยู่ในย่านคิตะโนะ-โช ซึ่งเป็นย่านของชาวต่างชาติในเมืองโคเบะ และมัสยิดแห่งนี้ถือเป็นมัสยิดแห่งแรกของประเทศญี่ปุ่น ด้วยเหตุที่เป็นมัสยิดแห่งแรกในประเทศที่ก่อตั้งเพื่อเป็นศูนย์กลางของศาสนิกชนในญี่ปุ่น ที่นี่จึงได้รับสมญานามว่า เมกกะแห่งญี่ปุ่น
การก่อสร้างมัสยิดดังกล่าวได้รับการสนับสนุนจากเงินบริจาคจากศาสนิกโดยเฉพาะกลุ่มประชาชนที่มีเชื้อสายอินเดียและเติร์ก ที่รวบรวมโดยคณะกรรมการศาสนาอิสลามประจำเมืองโคเบะ เริ่มก่อสร้างในปี พ.ศ. 2471 และเปิดให้ปฏิบัติศาสนกิจในปี พ.ศ. 2478 เดิมมัสยิดโคเบะเคยถูกกองทัพเรือแห่งจักรวรรดิญี่ปุ่นเข้ายึดครองในปี พ.ศ. 2486 ทำให้ที่นี่เป็นเป้าหมายการโจมตีของข้าศึก และทำให้มัสยิดได้รับความเสียหายหนัก อย่างไรก็ตามภายหลังมัสยิดก็ได้เปิดให้ศาสนิกปฏิบัติศาสนกิจได้จนถึงทุกวันนี้ เมื่อครั้งที่เกิดแผ่นดินไหวครั้งใหญ่ฮันชิง พ.ศ. 2538 โครงสร้างของมัสยิดก็มิได้รับความเสียหาย
มัสยิดแห่งนี้สร้างตามอย่างสถาปัตยกรรมของตุรกีดั้งเดิม ออกแบบโดยยาน โยเซฟ ชวากร์ (Jan Josef Švagr เกิด พ.ศ. 2428-2512) สถาปนิกชาวเช็ก ซึ่งได้ออกแบบศาสนสถานด้วยสถาปัตยกรรมอย่างตะวันตกทั่วประเทศญี่ปุ่น
รัฐบัวโนสไอเรส
บัวโนสไอเรส () เป็นรัฐที่ใหญ่ที่สุดและมีประชากรมากที่สุดของรัฐในอาร์เจนตินา ชื่อรัฐมาจากชื่อกรุงบัวโนสไอเรส เมืองหลวงของรัฐคือเมืองลาปลาตา ที่ก่อตั้งในปี ค.ศ. 1882 รัฐนี้มีประชากร 15.6 ล้านคน คิดเป็นร้อยละ 39 ของจำนวนประชากรประเทศ รัฐมีเนื้อที่ 307,571 ตร.กม. (118,754 ตร.ไมล์) เป็นรัฐที่ใหญ่ที่สุดของประเทศ คิดเป็นร้อยละ 11 ของพื้นที่ของประเทศ
นกกระทาญี่ปุ่น
นกกระทาญี่ปุ่น หรือ นกคุ่มญี่ปุ่น (; ; ) เป็นนกจำพวกนกกระทาหรือนกคุ่มชนิดหนึ่ง ในวงศ์ไก่ฟ้าและนกกระทา (Phasianidae)
มีรูปร่างตัวอ้วนกลม ขนเป็นลายเป็นจุดกระ ๆ สีขาว, สีทอง และขาวสลับดำ ปีกและหางสั้น บินได้เพียงระยะสั้น ๆ หากินเมล็ดพืชและแมลงอยู่ตามพื้นดิน บินได้ในระยะทางสั้น ๆ หากินตามพื้นดินเป็นหลัก
มีความยาวทั้งตัวจรดหาง 20 เซนติเมตร เป็นนกพื้นถิ่นของภูมิภาคเอเชียตะวันออก กระจายพันธุ์ในไซบีเรีย, ที่ราบสูงแมนจูเรีย, คาบสมุทรเกาหลี และญี่ปุ่น สำหรับในประเทศไทยถือเป็นนกอพยพ ที่หาได้ยากในธรรมชาติ
นกกระทาญี่ปุ่น ในปัจจุบัน ถูกเลี้ยงเป็นสัตว์เศรษฐกิจ ด้วยการนำเนื้อและไข่บริโภค โดยถือเป็นนกกระทาชนิดที่ได้รับความนิยมในการเลี้ยงเป็นสัตว์เศรษฐกิจมากที่สุด
วงศ์นกคุ่มอืด
วงศ์นกคุ่มอืด หรือ วงศ์นกคุ่ม (วงศ์: Turnicidae) เป็นวงศ์นกในอันดับนกนางนวล (Charadriiformes) ใช้ชื่อวงศ์ว่า Turnicidae
จัดเป็นนกขนาดย่อม มีลักษณะคล้ายกับนกกระทาที่อยู่ในวงศ์ Phasianidae หรือวงศ์ไก่ แต่ทว่าแตกต่างกันที่ นกคุ่มอืดนั้นจะมีนิ้วเท้า 3 นิ้ว และไม่มีเดือยที่ข้อเท้า มีลักษณะโดยรวม คือ มีขนาดย่อม ปีกมีขนาดเล็ก ไม่สามารถบินได้ นอกจากในระยะใกล้ ๆ เช่น บินขึ้นไปบนต้นไม้ จึงหากินบนพื้นดินเช่นเดียวกันเป็นหลัก สีขนตามลำตัวมีลายประสีต่าง ๆ เพื่อแฝงตัวเข้ากับสภาพแวดล้อม ตัวเมียมีขนาดตัวใหญ่กว่าตัวผู้ มีสีสดใสกว่า และเป็นฝ่ายเกี้ยวพาราสี ขณะที่ตัวผู้จะทำหน้าที่กกไข่และเลี้ยงดูลูก ไข่ใช้เวลาฟักประมาณ 12-13 วัน ลูกอ่อนใช้เวลาประมาณ 2 สัปดาห์ จึงสามารถอกนอกรังได้ มี 16 ชนิดทั่วโลก พบกระจายพันธุ์ทั้งในทวีปเอเชีย, แอฟริกา และออสเตรเลีย แบ่งออกเป็น 2 สกุล (ดูในตาราง) สำหรับในประเทศไทยพบ 3 ชนิด คือ นกคุ่มอืดเล็ก ("Turnix sylvatica"), นกคุ่มอืดใหญ่ ("T. tanki") และนกคุ่มอกลาย ("T. suscitator")
นกคุ่ม
นกคุ่ม () เป็นนกสกุล "Coturnix" จัดอยู่ในกลุ่มนกกระทา ในวงศ์ไก่ฟ้าและนกกระทา (Phasianidae) วงศ์ย่อย Perdicinaeซากฟอสซิลพบตั้งแต่ยุคโอลิโกซีนตอนปลาย - ยุคไมโอซีนตอนปลายที่ยุโรปกลางและยุโรปตะวันตกเฉียงใต้ บางครั้งจะเรียกว่า "Coturnix gallica" และอีกชนิด "C. donnezani" พบในยุคไพลโอซีนตอนต้น ถึงยุคเพลสโตซีนตอนต้นของยุโรป
แรงปรารถนา
แรงปรารถนา เป็นบทประพันธ์จากนวนิยายของ อาริตา (ทัศนีย์ คล้ายกัน) พิมพ์ครั้งแรกในปี พ.ศ. 2529 นิยายเรื่องนี้ได้ถูกสร้างเป็นภาพยนตร์ครั้งแรก เมื่อปี พ.ศ. 2530 กำกับการแสดงโดย พิศาล อัครเศรณี นำแสดงโดย ยุรนันท์ ภมรมนตรี, จริยา แอนโฟเน่, รัญญา ศิยานนท์
ในปี พ.ศ. 2555 ได้มีการสร้างเป็นละครโทรทัศน์ครั้งแรกโดย บริษัท ละครไท จำกัด กำกับการแสดงโดย ยุทธนา ลอพันธ์ไพบูลย์ นำแสดงโดย ณเดชน์ คูกิมิยะ, คิมเบอร์ลี แอน โวลเทมัส, อเล็กซ์ เรนเดล, ณัฐวรา วงศ์วาสนา เขียนบทโทรทัศน์โดย ปณธี ออกอากาศในปี พ.ศ. 2556 ทางไทยทีวีสีช่อง 3
จิตต์โสภิณ ลิมปิสวัสดิ์
จิตต์โสภิณ ลิมปิสวัสดิ์ เกิดเมื่อวันที่ 13 มีนาคม 2514 เป็นอดีตนักแสดง และผู้ประกาศรายการทางช่อง 7 มีผลงานสร้างชื่อเสียงจากละครกันตนาหลายเรื่อง กับภาพยนตร์เรื่อง เวลาในขวดแก้ว เมื่อปี พ.ศ. 2534 สำเร็จการศึกษาระดับมัธยมจากโรงเรียนอัมพรไพศาล ปริญญาตรีจากคณะคหกรรมศาสตร์ และปริญญาโทจากคณะเศรษฐศาสตร์ธุรกิจจากมหาวิทยาลัยเกษตรศาสตร์ และสำเร็จระดับปริญญาเอก ปัจจุบันเป็นอาจารย์ประจำคณะวิทยาการจัดการ สาขาวิชาการจัดการโรงแรมและท่องเที่ยว มหาวิทยาลัยเกษตรศาสตร์ วิทยาเขตศรีราชา ในตำแหน่งผู้ช่วยศาสตราจารย์ 7
ซาวน่าหรรษา
ซาวน่าหรรษา () เป็นรายการวาไรตี้โชว์ชื่อดังของ เกาหลีใต้ ออกอากาศครั้งแรกเมื่อวันที่ 8 พฤศจิกายน ค.ศ. 2001 ทาง สถานีโทรทัศน์เคบีเอส ดำเนินรายการโดย ยู แจซอก ส่วนประเทศไทยออกอากาศทางช่อง ทรูเอเชียนซีรีส์ ทุกวันศุกร์ เวลา 20.10 น.
โดยเนื้อหาของรายการคือให้เหล่าพิธีกรและแขกรับเชิญไปพูดคุยและแข่งเกมในห้องซาวน่า
นากยักษ์
นากยักษ์ (; ; ชื่อพื้นเมือง: "lobo de río" แปลว่า ""หมาป่าแม่น้ำ"") เป็นนากชนิดหนึ่ง จัดเป็นเพียงชนิดเดียวเท่านั้นที่อยู่ในสกุล "Pteronura" แบ่งออกได้เป็น 2 ชนิดย่อย (ดูในตาราง)
จัดอยู่ในวงศ์เพียงพอน (Mustelidae) เป็นนากที่มีขนาดใหญ่ที่สุดในโลก ด้วยมีขนาดลำตัวยาวได้ถึง 1.5-1.7 เมตร และน้ำหนักกว่า 26-32 กิโลกรัม ในตัวผู้ ขณะที่ตัวเมียมีขนาดเล็กกว่าเล็กน้อย มีขนสีน้ำตาลเข้ม โดยมีขนที่สั้นกว่านากชนิดอื่น ๆ ใต้ท้องตั้งแต่ช่วงคอและหน้าอกมีขนสีขาวขึ้นแซม ซึ่งจะแตกต่างออกไปตามแต่ตัว อันเป็นเอกลักษณะเฉพาะตัว
นากยักษ์ กระจายพันธุ์ในพื้นที่ชุ่มน้ำต่าง ๆ ในป่าดิบชื้นทวีปอเมริกาใต้ เช่น ลุ่มแม่น้ำอเมซอน และพื้นที่ชุ่มน้ำแพนทาแนล
มีพฤติกรรมอยู่รวมกันเป็นฝูงใหญ่ สมาชิกในครอบครัวประกอบไปด้วย พ่อ, แม่ และลูก รวมกันแล้วประมาณ 12 ตัว ซึ่งแม่นากจะสอนลูกว่ายน้ำและหากิน หากินโดยกินปลาและสัตว์น้ำชนิดต่าง ๆ เช่น ปูหรือกุ้ง เป็นอาหาร โดยแต่ละฝูงจะมีอาณาบริเวณหากินที่ชัดเจน และมีเสียงร้องที่เป็นเอกลักษณ์เฉพาะกลุ่ม แต่นากยักษ์ก็ยังตกเป็นเหยื่อของสัตว์ที่มีขนาดใหญ่กว่า โดยเฉพาะนากวัยอ่อน เช่น จระเข้เคย์แมน, เสือจากัวร์ หรืองูอนาคอนดา ซึ่งนากยักษ์ขนาดโตเต็มที่สามารถฆ่าจระเข้เคย์แมน รวมถึงงูอนาคอนดาได้ แต่จะไม่กิน ลูกนากใช้เวลาประมาณ 2-3 ปีกว่าจะโตเต็มที่
นากยักษ์เป็นสัตว์ที่อยู่ในสถานะใกล้สูญพันธุ์ โดยระหว่าง ค.ศ. 1950-ค.ศ. 1960 มีปริมาณลดลงอย่างรวดเร็ว และตกอยู่ในสถานะใกล้สูญพันธุ์ในปี ค.ศ. 1999 มีจำนวนประชากรประมาณ 5,000 ตัวในป่าของกายอานา ซึ่งถือว่าเป็นแหล่งที่อยู่แหล่งสุดท้ายในธรรมชาติ ถือเป็นสัตว์เลี้ยงลูกด้วยนมชนิดหนึ่งที่ใกล้สูญพันธุ์ในภูมิภาคเขตร้อน โดยถูกคุกคามถิ่นอยู่อาศัย และในสถานที่เลี้ยง นากนยักษ์ก็เป็นสัตว์ที่เลี้ยงให้รอดได้ยาก โดยในปี ค.ศ. 2003 มีจำนวนประชากรในสถานที่เลี้ยงโดยมนุษย์เพียงแค่ 60 ตัวเท่านั้น
การเลือกตั้งทั่วไปในประเทศภูฏาน พ.ศ. 2551
ประเทศภูฏานจัดการเลือกตั้งทั่วไปเป็นครั้งแรกในวันที่ 24 มีนาคม พ.ศ. 2551 เพื่อเลือกสมาชิกรัฐสภา มีพรรคการเมืองสองพรรคที่จดทะเบียนโดยคณะกรรมการการเลือกตั้งภูฏานเข้าแข่งขันในการเลือกตั้ง ได้แก่ พรรคสันติภาพและความรุ่งเรืองของภูฏาน (ดีพีที, "ดรุค พึนซัม ทโชกพา") นำโดย จิกมี ทินเลย์ และพรรคประชาธิปไตยประชาชน (พีดีพี) ส่วนพรรคการเมืองที่สาม พรรคแห่งชาติภูฏาน (บีเอ็นพี) ถูกยกเลิกการขอจดทะเบียน
ผลการเลือกตั้ง พบว่า พรรคดีพีทีได้ 45 ที่นั่ง และพรรคพีดีพีได้ 2 ที่นั่ง จิกมี ทินเลย์ หัวหน้าพรรคดีพีที เข้ารับตำแหน่งนายกรัฐมนตรีภูฏานเมื่อวันที่ 9 เมษายน ปีเดียวกัน
ซังตูส
ซังตูส () เป็นเมืองในรัฐเซาเปาลู ประเทศบราซิล ก่อตั้งในปี ค.ศ. 1546 ตั้งอยู่ทางตะวันออกเฉียงใต้ของรัฐ ทางตะวันออกเฉียงใต้ของประเทศ เป็นเมืองท่าทางทะเล จากข้อมูลปี ค.ศ. 2006 มีประชากร 418,375 คน (1,476,820 คนในเขตมหานคร) ซังตูสถือเป็นเมืองท่าส่งออกทางทะเลที่ใหญ่ที่สุดในละตินอเมริกา มีการส่งสินค้า 72 ล้านตันในปี ค.ศ. 2006 มีอุตสาหกรรมขนาดใหญ่และเป็นศูนย์กลางการส่งออก ขนส่งกาแฟเป็นสินค้าออกที่ใหญ่ที่สุดในโลก เช่นเดียวกับสินค้าส่งออกอื่นของบราซิลอย่าง เหล็ก น้ำมัน รถ ส้ม กล้วย ฝ้าย
ซังตูสอยู่ห่างจากเซาเปาลู เมืองหลวงของรัฐเซาเปาลู 79 กม. (49 ไมล์)
พอร์ตลูอิส
พอร์ตลูอิส () เป็นเมืองหลวงของประเทศมอริเชียส ตั้งอยู่ในมหาสมุทรอินเดีย เป็นเมืองใหญ่ที่สุดของประเทศและเป็นเมืองท่าสำคัญ มีประชากรราว 128,483 คน และในเขตเมืองมีประชากร 148,416 คนในเดือนธันวาคม ค.ศ. 2010
พอร์ตลูอิสเป็นท่าจอดเรือตั้งแต่ปี ค.ศ. 1638 และตั้งเป็นเมืองขึ้นโดยชาวฝรั่งเศสในปี ค.ศ. 1735
แม่น้ำออรอนตีส
แม่น้ำออรอนตีส () หรือ อาซี (العاصي, ตุรกี: Asi) เป็นแม่น้ำในประเทศเลบานอน ซีเรีย และตุรกี มีต้นน้ำอยู่ในหุบเขาเบกาในประเทศเลบานอน ไหลไปทางเหนือ ลงสู่บริเวณตะวันตกของเทือกเขาแอนติ-เลบานอน ผ่านเมืองฮอมส์และฮะมะ โค้งไปทางตะวันตกและตะวันตกเฉียงใต้ ผ่านทางตอนใต้ของประเทศตุรกีที่เมืองฮาไต ผ่านเมืองอันตาเกีย ลงสู่ทะเลเมดิเตอร์เรเนียนที่เมืองซามันดัก
โอเลี้ยง
โอเลี้ยง หรือ กาแฟดำเย็น ทำจากกาแฟผสมกับน้ำตาลหรือน้ำเชื่อมแล้วจึงใส่น้ำแข็งลงไป คำว่า "โอเลี้ยง" มาจากภาษาจีนแต้จิ๋ว () คำว่า โอ หมายถึง ดำ เลี้ยง หมายถึง เย็น รวมแล้วหมายถึง ดำและเย็น
โอยัวะ
โอยัวะ เป็นเครื่องดื่มชนิดหนึ่งทำจากกาแฟและน้ำเชื่อม หรือ กาแฟดำร้อน ซึ่งอาจแตกต่างจากกาแฟของชาวยุโรป โอยัวะอาจมีส่วนผสมแตกจากกาแฟของชาวยุโรป หรือ อาจจัดว่าแตกออกมาจากกาแฟของชาวยุโรปโดยชาวจีนจนกลายเป็นวัฒนธรรมของชาวจีน คำว่า "โอยัวะ" มาจากภาษาจีนแต้จิ๋ว () คำว่า โอ หมายถึง ดำ ยัวะ หมายถึง ร้อน รวมแล้วหมายถึง ดำและร้อน
สนามกีฬากลางจังหวัดตราด
สนามกีฬากลางจังหวัดตราด สนามกีฬาหลักของจังหวัดตราดเป็นสนามกีฬาอเนกประสงค์ ตั้งอยู่ที่ถนนเนินตาเแมว ตำบลวังกระแจะ อำเภอเมืองตราด จังหวัดตราด เป็นที่ตั้งของ ศูนย์การกีฬาแห่งประเทศไทยจังหวัดตราดและโรงเรียนกีฬาจังหวัดตราด ดำเนินการโดยองค์การบริหารส่วนจังหวัดตราด ปัจจุบันใช้สนามฟุตบอลเป็นสนามเหย้าของสโมสรฟุตบอลจังหวัดตราด ในการแข่งขันฟุตบอลไทยลีก 2
เซียงกง
เซียงกง หรือ เชียงกง (; ) เป็นกลุ่มธุรกิจจำหน่ายอะไหล่ ชิ้นส่วนประกอบ และ เครื่องยนต์สำหรับรถใช้แล้ว คำว่าเชียงกงเพี้ยนมาจากคำว่า เซียงกง อันเป็นชื่อของศาลเจ้าเซียงกงเกง ที่ตั้งอยู่ใกล้บริเวณถนนทรงวาดส่วนที่ตัดกับถนนเจริญกรุง (วงเวียนข้าวหลาม) แขวงตลาดน้อย เขตสัมพันธวงศ์ กรุงเทพมหานคร เป็นชุมชนชาวจีน ย่านนี้เรียกว่า เซียงกง หรือชื่ออย่างเป็นทางการว่า ซอยวานิช 2 สามารถเข้ามาถึงได้จากซอยเจริญกรุง 20 หรือซอยเจริญกรุง 22 และถนนทรงวาด ทั้งนี้คำว่า "เซียงกง" นั้นแปลตรงตัวได้ว่า "ปู่เทวดา" (仙; เทวดา หรือเซียน และ 公; ปู่)
ในช่วงก่อนสงครามโลกครั้งที่ 2 ชุมชนเซียงกงได้เริ่มทำธุรกิจเก็บของเก่า เช่น จักรยาน นำมาซ่อมปรับปรุงหรือแยกชิ้นส่วนออกไปจำหน่าย หลังสงครามโลกครั้งที่ 2 สิ้นสุดลงธุรกิจนี้ขยายตัวเพิ่มมากขึ้นเนื่องจากมีรถที่ใช้ในสงครามปลดประจำการลงเป็นอันมาก แต่ธุรกิจยังคงขยายตัวอย่างต่อเนื่องจนต้องมีการนำเข้าอะไหล่จากประเทศญี่ปุ่น ซึ่งอะไหล่ใช้แล้วมีบทบาทสำคัญในการผลิตรถต่าง ๆ เช่น รถสามล้อเครื่อง หรือรถตุ๊กตุ๊ก, รถอีแต๋น และในปัจจุบันคำว่า เซียงกง ก็ยังนำไปใช้เรียกย่านธุรกิจแบบเดียวกันในต่างถิ่นอีกด้วย เช่น ย่านรังสิต, ถนนพระราม 3, ถนนบางนา-ตราด หรือตามจังหวัดต่าง ๆ เช่น เชียงใหม่ หรือสมุทรปราการ เป็นต้น
ป่าช้ารถ
ป่าช้ารถ () เป็นธุรกิจอย่างหนึ่งสำหรับการทำลายรถ แยกชิ้นที่ยังสามารถนำไปใช้ประโยชน์ไปใช้ให้เกิดประโยชน์ต่อไป ส่วนชิ้นส่วนที่ไม่สามารถใช้การได้จะถูกจำหน่ายไปในรูปเศษเหล็ก หรือบางส่วนกลายเป็นขยะที่ต้องกำจัด
ซูเปอร์โบวล์ครั้งที่ 43
ซูเปอร์โบวล์ครั้งที่ 43 () เป็นการแข่งขันกีฬาอเมริกันฟุตบอล NFL นัดตัดสินในฤดูกาล 2009 เกมนี้จะจัดในวันที่ 1 กุมภาพันธ์ พ.ศ. 2552 ตามเวลาท้องถิ่น หรือ วันที่ 2 กุมภาพันธ์ พ.ศ. 2552 ตามเวลาในประเทศไทย ที่สนามเรย์มอนด์ เจมส์ สเตดรึม แทมปา, รัฐฟลอริดา
เจ้าหน้าที่ในสนามสำหรับตัดสินในเกมนี้ได้แก่
ซูเปอร์โบวล์ครั้งที่ 47
ซูเปอร์โบวล์ครั้งที่ 47 () เป็นการแข่งขันกีฬาอเมริกันฟุตบอลครั้งที่ 47 ของ ซูเปอร์โบวล์ และยุคสมัยใหม่ครั้งที่ 43 NFL ในเกมการชิงแชมป์ โดยมีมีกำหนดที่จะเล่นในปี ค.ศ. 2013 ที่สนาม เมอร์เชดส์-เบนซ์ ซุปเปอร์โดม ในเมือง นิวออร์ลี,รัฐหลุยเซีย สหรัฐอเมริกา โดยเกมนี้จะจัดในวันที่ 3 กุมภาพันธ์ พ.ศ. 2556
โดยเกมจะดำเนินการถ่ายถอดสด โดยสถานีโทรทัศน์ CBS และจะถ่ายถอดสดไปในประเทศแคนาดาโดย สถานีโทรทัศน์ CTV โดย CTV มีแผนการเกี่ยวกับการเรียกเก็บสถิติสูงสุดของสหรัฐอเมริกาใน 4,000,000 ดอลลาร์สหรัฐ สำหรับแต่ละโฆษณาอันดับที่ 32
เกิด อวอร์ด ครั้งที่ 1
เกิด อวอร์ด ครั้งที่ 1 เป็นรางวัลที่จัดขึ้นมอบให้แก่บุคคลในบันเทิง และบุคคลที่มีชื่อเสียงและได้รับความนิยมสูงสุด โดย วู้ดดี้ วุฒิธร มิลินทจินดา จัดขึ้นเป็นครั้งแรกในปี พ.ศ. 2555
รายชื่อเรียงตามลำดับในเว็บไซต์รางวัลเกิด อวอร์ด ครั้งที่ 1 ผู้ได้รับรางวัลเน้นตัวหนา
พรรคสันติภาพและความรุ่งเรืองของภูฏาน
พรรคสันติภาพและความรุ่งเรืองของภูฏาน () หรือ ดรุค พึนซัม ทโชกพา () เป็นหนึ่งในพรรคการเมืองสำคัญในภูฏาน ก่อตั้งในวันที่ 25 กรกฎาคม พ.ศ. 2550 วันที่ 15 สิงหาคม ปีเดียวกัน จิกมี ทินเลย์ได้รับเลือกเป็นหัวหน้าพรรค พรรคยื่นคำร้องขอจดทะเบียนในวันเดียวกัน นับเป็นพรรคการเมืองพรรคที่สองในภูฏาน วันที่ 2 ตุลาคม คณะกรรมการการเลือกตั้งภูฏานจดทะเบียนพรรค วันที่ 24 มีนาคม พ.ศ. 2551 พรรคชนะการเลือกตั้งทั่วไปครั้งแรกที่จัดขึ้นในภูฏาน ได้ 45 จาก 47 ที่นั่งในสภาผู้แทนราษฎรภูฏาน
กระต่ายลายเสือ
กระต่ายลายเสือ หรือ กระต่ายป่าลายเสือ () เป็นกระต่ายสกุล "Nesolagus" (/นี-โซ-ลา-กัส/)
กระต่ายลายเสือ จัดเป็นกระต่ายที่มีขนาดเล็ก มีใบหูที่เล็กกว่ากระต่ายสกุลอื่น ๆ มีลักษณะเด่น คือ ขนตามลำตัวมีสีน้ำตาลเหลือง หรือน้ำตาลแกมส้ม มีลายสีดำพาดขวางตามลำตัว เป็นลวดลายแลดูคล้ายลายของเสือโคร่ง อันเป็นที่มาของชื่อ
มีอยู่ด้วยกัน 2 ชนิด กระจายพันธุ์ในภูมิภาคเอเชียอาคเนย์ คือมีพฤติกรรมความเป็นอยู่คล้ายกับกระต่ายในสกุล "Lepus" คือ อาศัยอยู่ในโพรงดินที่ขุดขึ้นเอง แต่ลูกวัยอ่อนจะยังไม่ลืมตาและยังไม่มีขนปกลุมลำตัวเหมือนเช่นกระต่ายสกุล "Lepus"
สภาผู้แทนราษฎรภูฏาน
สภาผู้แทนราษฎรภูฏานเป็นสภาล่างที่มีสมาชิกมาจากการเลือกตั้งของรัฐสภาภูฏานอันเป็นระบบสภาคู่ใหม่ของประเทศภูฏาน ซึ่งยังประกอบด้วยพระมหากษัตริย์และสภาแห่งชาติ
สภาผู้แทนราษฎรชุดปัจจุบันมีสมาชิก 47 คน ซึ่งได้รับเลือกตั้งในการเลือกตั้งทั่วไปครั้งแรกของประเทศเมื่อวันที่ 24 มีนาคม พ.ศ. 2551 พรรคสันติภาพและความรุ่งเรืองของภูฏาน ที่มีจิกมี ทินเลย์เป็นหัวหน้า ชนะการเลือกตั้งอย่างถล่มทลาย โดยได้ 45 ที่นั่งในสภา พรรคประชาธิปไตยประชาชนได้อีกสองที่นั่งที่เหลือ แต่หัวหน้าพรรค ซันไก เงดับ แพ้การเลือกตั้งในเขตเลือกตั้งของเขา
ภายใต้รัฐธรรมนูญ พ.ศ. 2551 สภาผู้แทนราษฎรประกอบด้วยสมาชิกสูงสุด 55 คน ซึ่งมาจากการเลือกตั้งโดยตรงของพลเมืองแต่ละเขตเลือกตั้งในเขต (Dzongkhag) ภายใต้ระบบเลือกตั้งผู้ชนะคนเดียวนี้ แต่ละเขตเลือกตั้งจะมีสมาชิกสภาผู้แทนราษฎรได้หนึ่งคน จาก 20 เขตต้องมีผู้แทนอยู่ระหว่าง 2-7 คน ทุก 10 ปีจะมีการกำหนดจำนวนผู้แทนในแต่ละเขตเลือกตั้งใหม่ สภาผู้แทนราษฎรประชุมกันอย่างน้อยปีละสองครั้ง และเลือกประธานและรองประธานสภาผู้แทนราษฎรจากสมาชิก สมาชิกและผู้สมัครได้รับอนุญาตให้สังกัดพรรคการเมือง
เหตุยิงกันในตูลูซและมงโตบ็อง พ.ศ. 2555
เหตุยิงกันในตูลูซและมงโตบ็อง พ.ศ. 2555 เป็นชุดการโจมตีด้วยปืนสามครั้งต่อทหารฝรั่งเศสและพลเรือนชาวยิว ในเมืองมงโตบ็องและเมืองตูลูซ แคว้นมีดี-ปีเรเน ประเทศฝรั่งเศส เบ็ดเสร็จแล้ว มีผู้เสียชีวิตทั้งสิ้นเจ็ดคน รวมทั้งผู้ก่อการ และมีผู้ได้รับบาดเจ็บอีกห้าคน ในจำนวนนี้ สี่คนได้รับบาดเจ็บสาหัส ตำรวจระบุตัวผู้ก่อการว่าเป็นชาวฝรั่งเศสมุสลิมวัย 23 ปี นาม โมฮัมเหม็ด เมราห์ ผู้อ้างความเกี่ยวข้องกับกลุ่มอิสลามหัวรุนแรงอัลกออิดะฮ์ แม้ความสัมพันธ์นี้จะเป็นที่โต้แย้ง ระหว่างการล้อมและการต่อสู้ด้วยปืน วันที่ 22 มีนาคม ผู้ก่อการถูกยิงและวิสามัญฆาตกรรมโดยหน่วยยุทธวิธีปฏิบัติการพิเศษของตำรวจฝรั่งเศส RAID
โมฮัมเหม็ด เมราห์ (‎; 10 ตุลาคม 2531 - 22 มีนาคม 2555) ถูกระบุว่าเป็นมือปืนก่อเหตุดังกล่าว เขาเป็นพลเมืองฝรั่งเศสมุสลิม เกิดแก่พ่อแม่ชาวฝรั่งเศสเชื้อสายแอลจีเรีย
เมราห์มีประวัติยืดยาวเป็นเยาวชนผู้กระทำผิดอาญา โดยถูกพิพากษาลงโทษแล้วถึง 15 ครั้ง ตามข้อมูลอัยการภาคฝรั่งเศส เขาถูกจับกุมครั้งแรกเมื่อ พ.ศ. 2548 และถูกจำคุกช่วงสั้นๆ สองครั้งใน พ.ศ. 2550 และ 2552 ซึ่งการพิพากษาลงโทษมีรายงานว่ารวม การลักขโมยและการกระทำผิดเกี่ยวกับการขับขี่
เมราห์อ้างว่าตนเป็นสมาชิกกลุ่มอัลกออิดะฮ์และว่า เหตุจูงใจสำหรับการก่อเหตุของเขาเป็นไปเพื่อแสดงความเคารพต่อศาสนาอิสลาม เพื่อแก้แค้นให้กับการเสียชีวิตของเด็กชาวปาเลสไตน์ (ด้วยการโจมตีโรงเรียนยิว) และโจมตีกองทัพฝรั่งเศสสำหรับการไปมีส่วนในอัฟกานิสถาน เขาว่าเขาเสียใจเพียงไม่สามารถก่อการฆาตกรรมได้มากกว่านี้ เขาต่อต้านรัฐบัญญัติห้ามปกปิดใบหน้าในสาธารณสถาน เมราห์ถ่ายวิดีโอการฆาตกรรมของเขาทั้งหมด และตามข้อมูลของอัยการฝรั่งเศส เขากล่าวว่า "คุณฆ่าพี่น้องของผม ผมฆ่าคุณ" และ "อัลลอหุ อักบัร" ระหว่างที่ก่อเหตุ
เหตุระเบิดในกรุงเทพมหานคร พ.ศ. 2555
เหตุระเบิดในกรุงเทพมหานคร พ.ศ. 2555 เป็นระเบิดต่อเนื่องที่เกิดขึ้นในกรุงเทพมหานครเมื่อวันอังคารที่ 14 กุมภาพันธ์ พ.ศ. 2555 ซึ่งตรงกับวันวาเลนไทน์ เป็นเหตุให้มีผู้ได้รับบาดเจ็บ 5 คน ทางการไทยแถลงว่า เหตุระเบิดเป็นความพยายามที่ล้มเหลวของผู้ถือสัญชาติอิหร่านในการลอบสังหารทูตอิสราเอล ชาวอิหร่านหลายคนถูกจับกุมและถูกกล่าวหาจากเหตุดังกล่าว มีคนหนึ่งได้รับบาดเจ็บสาหัส
เหตุระเบิดนี้เกิดขึ้นหนึ่งวันหลังเหตุโจมตีทูตอิสราเอลในกรุงทบิลิซี ประเทศจอร์เจีย และกรุงนิวเดลี ประเทศอินเดีย ทางการอิสราเอลแถลงว่า รัฐบาลอิหร่านอยู่เบื้องหลังเหตุระเบิด ซึ่งรัฐบาลอิหร่านปฏิเสธ
การระเบิดครั้งแรกเกิดขึ้นเมื่อเวลาประมาณ 15.00 น. ที่หน้าโรงเรียนเกษมพิทยา ใกล้กับตู้โทรศัพท์สาธารณะ ภายในซอยปรีดีพนมยงค์ 31 ซึ่งเป็นซอยแยกของซอยสุขุมวิท 71 แขวงพระโขนงเหนือ เขตวัฒนา โดยผู้ต้องหาได้เดินออกมาเซฟเฮาส์ที่เช่าไว้ เหตุระเบิดได้พัดพาบางส่วนของหลังคาอาคารไป จากนั้นชายได้หลบหนีออกจากบ้าน โมราดี ผู้ได้รับบาดเจ็บและมีเลือดออก พยายามโบกมือเรียกแท็กซี เมื่อคนขับ ที่เห็นอาการของเขา ปฏิเสธที่จะรับเขาไป เขาก็ได้โยนระเบิดมือไปยังแท็กซี่นั้น ระเบิดมือทำความเสียหายแก่พาหนะ และทำให้คนขับได้รับบาดเจ็บ เจ้าหน้าที่ตำรวจผู้สนองต่อเหตุระเบิดจากนั้นพยายามหยุดโมราดี ผู้พยายามหลบหนีโดยโยนระเบิดมืออีกลูกหนึ่งใส่ ระเบิดมือกระเด็นจากต้นไม้และกลับใส่เขา เกิดระเบิดและตัดขาทั้งสองข้างของเขาขาด
โดยบุคคลแรกที่ถ่ายรูปและวิดีโอคลิปภาพเหตุการณ์นี้ได้เป็นคนแรก ซึ่งได้เผยแพร่ต่อมาทั้งในสื่อสาธารณะและโซเชียลเน็ตเวิร์กต่าง ๆ เป็นชายผู้ขับขี่มอเตอร์ไซด์รับจ้าง อายุ 39 ปี ชื่อ เดชชาติ พวงเกษ ที่ขับขี่อยู่ในแถบนั้นมากว่า 6 ปีแล้ว โดยได้เผยแพร่ลงบล็อกของตัวเองในโอเคเนชั่น ก่อนที่จะถูกส่งต่อไปต่าง ๆ
หนูผีช้างหน้าเทา
หนูผีช้างหน้าเทา หรือ เซงกิหน้าเทา () เป็นสัตว์เลี้ยงลูกด้วยนมขนาดเล็กชนิดหนึ่ง ในอันดับหนูผีช้าง (Macroscelidea) มีชื่อวิทยาศาสตร์ว่า "Rhynchocyon udzungwensis" (/ริน-โค-ไซ-ออน-อุด-ซุง-เวน-ซิส/)
มีรูปร่างโดยรวม คือ มีสีขนเป็นสีเทาและแดงสดบริเวณใบหน้า มีขนที่เบาบางและแหลม ด้านสะโพกมีขนสีดำและสีน้ำตาลอ่อน ด้านท้องและหางเป็นสีอ่อน มีฟันที่แหลมคม มีความยาวเฉลี่ย 56.4 เซนติเมตร น้ำหนักโดยเฉลี่ย 711 กรัม นับเป็นว่าเป็นหนูผีช้าง หรือ เซงกิชนิดใหญ่ชนิดหนึ่ง ถือว่าเป็นหนูผีช้างที่มีขนาดใหญ่กว่าหนูผีช้างชนิดอื่นประมาณร้อยละ 25
หนูผีช้างหน้าเทา เป็นสัตว์เฉพาะถิ่น กระจายพันธุ์อยู่เฉพาะแถบเทือกเขาอุดซุงก์วา ในประเทศแทนซาเนีย ในแอฟริกาตะวันออกเท่านั้น
โดยเป็นหนูผีช้างชนิดที่ได้รับการค้นพบเป็นครั้งแรกในรอบ 126 ปี โดยนักวิทยาศาสตร์ชาวอเมริกัน 2 คน ในปี ค.ศ. 2005 และอนุกรมวิธานในเดือนมกราคม ค.ศ. 2008
อันดับกระต่าย
อันดับกระต่าย (; ชื่อวิทยาศาสตร์: Lagomorpha-ออกเสียงว่า /ลา-โก-มอร์-ฟา/ มาจากภาษากรีกคำว่า "λαγος" หมายถึง กระต่ายป่า และ "μορφή" หมายถึง ลักษณะ, รูปร่าง)
เป็นอันดับของสัตว์เลี้ยงลูกด้วยนมอันดับหนึ่ง มีลักษณะโดยรวมคล้ายกับสัตว์ในอันดับสัตว์ฟันแทะ (Rodentia) เช่น หนู หรือกระรอก ด้วยว่ามีฟันในลักษณะฟันแทะเหมือนกัน ซึ่งเดิมเคยถูกรวมไว้อยู่ด้วนกัน
แต่ว่าสัตว์ในอันดับนี้มีฟันแทะที่แตกต่างจากสัตว์ฟันแทะ คือมี ฟันตัดบนหรือฟันหน้า 2 คู่ (4 ซี่ คู่แรกอยู่ด้านหน้า คู่หลังจะซ่อนอยู่ข้าง ๆ ภายในกรามบน) ขณะที่ สัตว์ฟันแทะมี 1 คู่ (2 ซี่) เท่านั้น ทำให้การเคี้ยวของอาหารของสัตว์ทั้งสองอันนี้ไม่เหมือนกัน กล่าวคือ สัตว์ในอันดับกระต่ายจะใช้ฟันทั้ง 2 คู่นี้เคี้ยวสลับกัน จึงจะเห็นเมื่อเวลาเคี้ยวจะใช้กรามสลับข้างกันซ้าย-ขวา อีกทั้งพฤติกรรมการกินก็ต่างกันออกไป เนื่องจาก สัตว์ฟันแทะจะกินได้ทั้งพืชและสัตว์ แต่สัตว์ในอันดับกระต่ายจะกินได้เพียงพืชเท่านั้น และลักษณะเด่นอีกประการหนึ่ง ก็คือ ในตัวผู้ สัตว์ในอันดับกระต่ายจะมีถุงหุ้มอัณฑะอยู่หน้าอวัยวะเพศ แต่สัตว์ฟันแทะจะมีถุงหุ้มอัณฑะอยู่หลังอวัยวะเพศ และอวัยวะเพศของสัตว์ในอันดับกระต่าย จะไม่มีแท่งกระดูกอยู่ภายใน แต่ในสัตว์ฟันแทะจะมี
ปัจจุบัน มีเพียง 2 วงศ์ เท่านั้น โดยสูญพันธุ์ไปแล้ว 1 วงศ์ (ดูในตาราง) กระจายพันธุ์ไปในทุกพื้นที่ของโลก แม้กระทั่งอาร์กติก
ซึ่งสัตว์ในอันดับนี้ เป็นสัตว์ที่มนุษย์รู้จักเป็นอย่างดี ก็คือ กระต่าย ซึ่งนิยมเลี้ยงเป็นสัตว์เลี้ยงทั้งในแง่ของความเพลินเพลิน สวยงาม และบริโภคเป็นอาหาร
โบสถ์คาทอลิกยามาเตะ
อาสนวิหารพระหฤทัย โยโกฮามะ หรือที่มักเรียกว่า โบสถ์คาทอลิกยามาเตะ () เป็นอาสนวิหารประจำมุขมณฑลโยโกฮามะ ตั้งอยู่เลขที่ 44 ยามาเตะโช, นากะคุ, เมืองโยโกฮามะ จังหวัดคานางาวะ ซึ่งกินพื้นที่ในเขตจังหวัดคานางาวะ ชิซูโอกะ นางาโนะ และยามานาชิ
เดิมโบสถ์แห่งนี้เป็นอาคารก่ออิฐและมีหอระฆังสองหลัง ถูกก่อสร้างขึ้นในปี พ.ศ. 2449 ต่อมาเมื่อเกิดเหตุการณ์แผ่นดินไหวครั้งใหญ่คันโต พ.ศ. 2466 ทำให้โบสถ์เสียหายหนัก ส่วนโบสถ์ในปัจจุบันได้รับการออกแบบจากยาน โยเซฟ ชวากร์ (Jan Josef Švagr เกิด พ.ศ. 2428-2512) สถาปนิกชาวเช็ก ซึ่งได้ออกแบบศาสนสถานแห่งนี้ด้วยสถาปัตยกรรมนีโอ-กอทิก และเปิดให้ปฏิบัติศาสนกิจได้ในปี พ.ศ. 2476 ต่อมาเมื่อมีการก่อตั้งมุขมณฑลโยโกฮามะขึ้นในปี พ.ศ. 2480 โบสถ์ยามาเตะก็ได้รับการสถาปนาเป็นอาสนวิหารในเวลาต่อมา
โทะกุงะวะ สึเนะนะริ
โทะกุงะวะ สึเนะนะริ (,) เป็นผู้นำ ตระกูลโทะกุงะวะ คนที่ 18
โทะกุงะวะ สึเนะนะริ เกิดเมื่อวันที่ 26 กุมภาพันธ์ ค.ศ. 1940 เป็นหลานชายของ โทะกุงะวะ อิเอะมะสะ ผู้นำ ตระกูลโทะกุงะวะ คนที่ 17 ต่อมาเมื่ออิเอะมะสะผู้เป็นปู่ถึงแก่อสัญกรรมในวันที่ 18 กุมภาพันธ์ ค.ศ. 1963 สึเนะนะริในวัยเพียง 22 ปีจึงขึ้นเป็นผู้นำตระกูลจนถึงปัจจุบัน
สนธิสัญญาโรม
สนธิสัญญาโรม มีชื่ออย่างเป็นทางการว่า สนธิสัญญาจัดตั้งประชาคมเศรษฐกิจยุโรป เป็นความตกลงระหว่างประเทศซึ่งนำไปสู่การก่อตั้งประชาคมเศรษฐกิจยุโรปในวันที่ 1 มกราคม ค.ศ. 1958 มีการลงนามเมื่อวันที่ 25 มีนาคม ค.ศ. 1957 โดยเบลเยียม ฝรั่งเศส อิตาลี ลักเซมเบิร์ก เนเธอร์แลนด์และเยอรมนีตะวันตก คำว่า "เศรษฐกิจ" ถูกลบออกจากชื่อสนธิสัญญา โดยสนธิสัญญามาสตริกต์ ใน ค.ศ. 1993 และสนธิสัญญาดังกล่าวเปลี่ยนใหม่เป็นสนธิสัญญาว่าด้วยการทำหน้าที่ของสหภาพยุโรป เมื่อสนธิสัญญาลิสบอนมามีผลใช้บังคับใน ค.ศ. 2009
ประชาคมเศรษฐกิจยุโรปเสนอให้ค่อยๆ ปรับภาษีศุลกากรลดลง และจัดตั้งสหภาพศุลกากร มีการเสนอใช้จัดตั้งตลาดร่วมสินค้า แรงงาน บริการและทุนภายในรัฐสมาชิกประชาคมเศรษฐกิจยุโรป และยังได้เสนอให้จัดตั้งนโยบายการขนส่งและเกษตรร่วมและกองทุนสังคมยุโรป สนธิสัญญายังได้ก่อตั้งคณะกรรมาธิการยุโรป
เหตุเพลิงไหม้โรงงานไทรแองเกิลเชิร์ตเวสต์
เหตุเพลิงไหม้โรงงานไทรแองเกิลเชิร์ตเวสต์ในนครนิวยอร์กเมื่อวันที่ 25 มีนาคม ค.ศ. 1911 เป็นภัยพิบัติทางอุตสาหกรรมครั้งที่มีผู้เสียชีวิตมากที่สุดในประวัติศาสตร์นครนิวยอร์ก และยังเป็นการสูญเสียชีวิตสูงสุดเป็นอันดับสี่จากอุบัติเหตุทางอุตสาหกรรมในประวัติศาสตร์สหรัฐอเมริกา นอกจากนี้ ยังเป็นภัยพิบัติครั้งที่มีผู้เสียชีวิตมากที่สุดเป็นอันดับสองในนครนิวยอร์ก หลังการไหม้ของเรือ "เจเนอรัล สโลคัม" เมื่อวันที่ 15 มิถุนายน ค.ศ. 1904 กระทั่งการทำลายเวิลด์เทรดเซ็นเตอร์ในอีก 90 ปีให้หลัง เพลิงไหม้ครั้งนี้เป็นเหตุให้มีคนงานทอผ้าเสียชีวิต 146 คน ซึ่งสาเหตุการเสียชีวิตมีถูกไฟ สำลักควัน หรือตกจากอาคารจนเสียชีวิต เหยื่อส่วนใหญ่เป็นหญิงอพยพชาวยิวและอิตาลีล่าสุดอายุระหว่างสิบหกถึงยี่สิบสามปี เหยื่ออายุมากที่สุดมีอายุ 48 ปี ส่วนที่อายุน้อยที่สุดเป็นเด็กหญิงวัยสิบสี่สองคน
เพราะผู้จัดการได้ล็อกประตูไปยังปล่องบันไดและทางออก ซึ่งเป็นการปฏิบัติทั่วไปในสมัยนั้นเพื่อป้องกันการลักขโมยและการพักโดยไม่ได้รับอนุญาต คนงานจำนวนมากผู้ไม่สามารถหนีออกจากอาคารได้จึงกระโดดลงจากชั้นแปด ชั้นเก้าและชั้นสิบไปยังถนนเบื้องล่าง เหตุเพลิงไหม้ครั้งนี้ทำให้ฝ่ายนิติบัญญัติกำหนดให้เพิ่มมาตรฐานความปลอดภัยโรงงานและช่วยกระตุ้นการเติบโตของสหภาพคนงานทอผ้าสตรีระหว่างประเทศ ซึ่งต่อสู้เพื่อสภาพการทำงานที่ดีกว่าสำหรับคนงานโรงงานนรก (sweatshop)
อันดับกระแต
กระแต () เป็นอันดับของสัตว์เลี้ยงลูกด้วยนมขนาดเล็กอันดับหนึ่ง ใช้ชื่ออันดับว่า Scandentia
กระแต มีลักษณะโดยรวมคล้ายกับกระรอก ซึ่งเป็นสัตว์ที่อยู่ในอันดับสัตว์ฟันแทะ (Rodentia) รวมทั้งมีพฤติกรรมความเป็นอยู่ที่คล้ายกัน หากแต่กระแตมีปากยื่นยาวกว่ากระรอก มีฟันเล็กหลายซี่ ไม่ได้เป็นฟันแทะ แบ่งออกเป็นฟันตัด 4 ซี่ ที่ขากรรไกรบน และ 6 ซี่ที่ขากรรไกรล่าง สามรถเขียนเป็นสูตรได้ว่า จึงไม่สามารถที่จะกัดแทะผลไม้หรือไม้เปลือกแข็งอย่างกระรอกได้ และมีนิ้วที่ขาคู่หน้า 5 นิ้ว ที่เจริญและใช้ในการหยิบจับได้ดี เหมือนเช่นสัตว์ในอันดับไพรเมต (Primate) หรืออันดับวานร กระแตมีขนปกลุมลำตัวสีเขียวหรือสีน้ำตาลเหมือนกระรอก มีหางยาวประมาณ 12-19 เซนติเมตร
กระแต นั้นหากินทั้งบนพื้นดิน โคนต้นไม้ และบนต้นไม้ กินได้ทั้งพืช และสัตว์เล็ก ๆ อย่าง แมลง หรือหนอน เป็นอาหาร โดยมากจะหากินในเวลากลางคืน และอาศัยอยู่ตามลำพังเพียงตัวเดียว แต่บางครั้งก็พบอยู่ด้วยกัน 2-3 ตัว เป็นฝูงเล็ก ๆ ออกลูกครั้งละ 2-3 ตัว โดยที่ก็ตกเป็นอาหารของสัตว์กินเนื้อขนาดใหญ่กว่า เช่น ชะมด หรืออีเห็น, แมวป่า หรือนกล่าเหยื่อ อย่าง เหยี่ยว หรืออินทรี ด้วย
กระแต กระจายพันธุ์อยู่ทั่วไปในป่าทวีปเอเชียแถบเอเชียใต้และเอเชียอาคเนย์ มีทั้งหมด 19 ชนิด 5 สกุล แบ่งออกได้เป็น 2 วงศ์ (ดูในตาราง) พบในประเทศไทย 5 ชนิด คือ กระแตเหนือ ("Tupaia belangeri") และกระแตใต้ หรือกระแตธรรมดา ("T. glis"), กระแตเล็ก ("T. minor"), กระแตหางขนนก ("Ptilocercus lowii") และกระแตหางหนู ("Dendrogale murina") 
เดิม กระแตเคยถูกจัดรวมอยู่อันดับเดียวกับอันดับสัตว์กินแมลง (Insectivora) เช่น หนูผี แต่ปัจจุบันได้ถูกแบ่งออกเป็นอันดับต่างหาก และกระแตถูกสันนิษฐานว่ามีบรรพบุรุษร่วมกันกับอันดับไพรเมตด้วย ด้วยมีนิ้วที่เท้าหน้าคล้ายคลึงกัน โดยวิวัฒนาการแยกออกจากกันในยุคอีโอซีนตอนกลาง
แอนตาร์กติกาของอาร์เจนตินา
อาร์เจนไทน์แอนตาร์กติกา () หรือ อันตาร์ตีดาอาร์เฮนตินา () เป็นส่วนหนึ่งของแอนตาร์กติกาที่อาร์เจนตินาใช้อ้างสิทธิ์ว่าเป็นของตน ประกอบด้วยคาบสมุทรแอนตาร์กติกและส่วนที่เป็นสามเหลี่ยมยื่นไปถึงขั้วโลกใต้ จำกัดขนาดโดยเมอริเดียน 25° ตะวันตก และ 74° ตะวันตก และเส้นขนาน 60° ใต้
กฎผู้เล่นแต่งตั้ง
กฎผู้เล่นแต่งตั้ง () หรือมีชื่อลำลองว่า กฎเดวิด เบคแคม เป็นกฎที่เป็นส่วนหนึ่งของกฎข้อบังคับเพดานเงินเดือนในเมเจอร์ลีกซอกเกอร์ ตั้งแต่ฤดูกาล 2007 โดยกฎอนุญาตให้ทีมในเอ็มแอลเอสเซ็นสัญญากับผู้เล่นที่อยู่นอกลีก โดยพิจารณาเงินเดือนเป็นพิเศษ เพื่อให้ทีมแข่งขันให้ทีมสร้างนักเตะมีชื่อเสียง ในตลาดฟุตบอลระหว่างประเทศ
ควน ปาโบล อังเคล
ควน ปาโบล อังเคล อารานโก ( ,เกิด 24 ตุลาคม ค.ศ. 1975 ทีเมเดยิน ประเทศโคลอมเบีย) เป็นอดีตนักฟุตบอลชาวโคลอมเบีย
วอลเลย์บอลชายไทยแลนด์ลีก
วอลเลย์บอลชายไทยแลนด์ลีก เป็นการแข่งขันวอลเลย์บอลลีกอาชีพ ระดับสูงสุดของประเทศไทย ก่อตั้งในปี พ.ศ. 2549 ภายใต้การบริหารของสมาคมกีฬาวอลเลย์บอลแห่งประเทศไทย และบริษัท ไทยวอลเลย์บอล จำกัด ซึ่งปัจจุบันมีทีมเข้าแข่งขันทั้งหมด 8 ทีม และมีการแข่งขันแบบพบกันหมดในระบบเหย้าและเยือน
เมื่อจบฤดูกาล 2 ทีมอันดับสุดท้ายของตารางจะหมดสิทธิ์แข่งขันในไทยแลนด์ลีก และทีมจากวอลเลย์บอลโปรชาเลนจ์จะเลื่อนชั้นขึ้นมา โดยแชมป์ประจำฤดูกาลจะได้ผ่านเข้าไปเล่นในวอลเลย์บอลชิงแชมป์สโมสรเอเชียและวอลเลย์บอลไทยเดนมาร์คซูเปอร์ลีก ส่วนทีมอันดับที่ 2-6 จะได้ผ่านเข้าไปเล่นในวอลเลย์บอลไทยเดนมาร์คซูเปอร์ลีก
แชมป์ปัจจุบันได้แก่ นครราชสีมา เดอะมอลล์
อีซัก เกวงกา
ชูอัน อีซัก เกวงกา โลเปซ () เกิดเมื่อวันที่ 27 เมษายน ค.ศ. 1991 เป็นนักฟุตบอลอาชีพชาวสเปน ปัจจุบันเล่นให้กับเดปอร์ตีโบเดลาโกรูญา ในตำแหน่งกองหน้า หรือปีก ปีกซ้าย
ทีมแห่งปีของยูฟ่า
ทีมแห่งปีของยูฟ่า () เป็นรางวัลที่มอบโดยยูฟ่า จากการสำรวจผ่านทางเว็บไซต์อย่างเป็นทางการ รางวัลนี้มอบมาตั้งแต่ปี ค.ศ. 2001 โดยให้ผู้เล่นอินเทอร์เน็ตเลือกผู้เล่น 11 คน และโค้ช โดยอาศัยเกณฑ์จากสมรรถภาพของผู้เล่นนั้นในฟุตบอลยุโรปและการแข่งขันระหว่างประเทศ ผลการสำรวจปี ค.ศ. 2010 มีผู้ร่วมลงคะแนนเสียงเกือบ 12 ล้าน
"Coach": Gérard Houllier "Liverpool"
"Coach": Şenol Güneş "Turkey "
"Coach": José Mourinho "FC Porto "
"Coach": José Mourinho "FC Porto"
"Coach": José Mourinho "Chelsea "
"Coach": Frank Rijkaard "Barcelona "
"Coach": Alex Ferguson "Manchester United "
"Coach": Alex Ferguson "Manchester United "
"Coach": Josep Guardiola Barcelona
"Coach": José Mourinho Internazionale / Real Madrid
"Coach": Josep Guardiola Barcelona
"Coach": Fabio Cannavaro / Barcelona
หนูผี
หนูผี () เป็นสัตว์เลี้ยงลูกด้วยนมขนาดเล็กวงศ์หนึ่ง อยู่ในอันดับตุ่น (Soricomorpha) ใช้ชื่อวงศ์ว่า Soricidae
ครั้งหนึ่ง หนูผีเคยถูกจัดให้อยู่ในอันดับสัตว์กินแมลง (Insectivora)
หนูผี มีลักษณะทั่วไปคล้ายกับหนู ซึ่งเป็นสัตว์ในอันดับสัตว์ฟันแทะ (Rodentia) ซึ่งเป็นสัตว์คนละอันดับมาก แต่ทว่ามีขนาดเล็กกว่ามาก มีฟันที่แหลมคมที่ติดตัวมาตั้งแต่เกิด สามารถเขียนเป็นสูตรได้ว่า ตามลำตัวมีขนที่อ่อนนุ่มสีคล้ำปกคลุม ตาและใบหูมีขนาดเล็กมากฝังอยู่ในขน ดังนั้นตาและหูของหนูผีใช้การไม่ค่อยดี จึงอาศัยประสาทการดมกลิ่นจากจมูกเป็นหลัก โดยมักจะกระดุกกระดิกจมูกสอดส่ายหากลิ่นตามพื้นดิน หรือบางครั้งก็ชูขึ้นสูดกลิ่นในอากาศ
หนูผี โดยขุดรูตื้น ๆ อยู่ในดินหรือซุกซ่อนในพงหญ้า กินอาหารหลักจำพวก แมลง และอาจมีเมล็ดพืชบ้าง หนูผีเป็นสัตว์ที่มีระบบการเผาผลาญอาหารสูงมาก ดังนั้น จึงจะหากินอยู่ตลอดเวลา ด้วยการหากิน 3 ชั่วโมง และนอนหลับ 3 ชั่วโมง เป็นเช่นนี้สลับกันไปตลอด หากไม่เช่นแล้ว อาจทำให้ถึงตายได้
หนูผี เป็นสัตว์ที่มีอุปนิสัยดุร้าย มักกัดกันเองเสมอ ๆ โดยหากเมื่อต่อสู้กันแล้ว มักจะขู่ศัตรูด้วยการยืนด้วยสองขาหลังส่งเสียงร้องแหลมเล็กให้หนีไป หากได้กัดแล้ว จะกัดด้วยการกัดที่หางและขาหลังของกันและกันเป็นวงกลมเช่นนี้ต่อไปเรื่อย ๆ พร้อมกับเสียงดังข่มขู่กันตลอด
หนูผี บางชนิดเมื่อกัดแล้วมีพิษ และถือเป็นสัตว์ที่มีต่อมน้ำพิษที่มีกลิ่นเหม็นอย่างรุนแรงอยู่ใต้ผิวหนัง ดังนั้น หนูผีจึงมักไม่ค่อยตกเป็นอาหารของสัตว์ที่มีขนาดใหญ่ ยกเว้นนกเค้าแมว
หนูผี ทำรังด้วยใบไม้และฟาง ออกลูกครอกละ 5-8 ตัว ปีหนึ่ง ๆ อาจออกได้หลายครอก ลูกอ่อนจะสามารถหาเลี้ยงตัวเองได้เมื่อมีอายุได้ 5 สัปดาห์ แต่หนูผีมักมีอายุสั้นไม่เกินหนึ่งปี กระจายพันธุ์ไปในทุกพื้นที่ทุกทวีปของโลก พบในหลากหลายภูมิประเทศ รวมถึงในบ้านเรือนของมนุษย์ หนูผีที่พบในบ้านจะไม่ทำลายข้าวของเหมือนเช่นหนูบ้านทั่วไป เนื่องด้วยไม่ใช่สัตว์ฟันแทะ แต่อาจจะมีขโมยเศษอาหารได้ ทำให้เกิดกลิ่นเหม็บสาบรุนแรง และอาจจะจับแมลงสาบกินได้ และกลิ่นเหม็นอันรุนแรงของหนูผีจะไล่หนูบ้านออกไปได้
นอกจากนี้แล้ว หนูผียังสามารถว่ายน้ำและดำน้ำได้เก่งกว่าหนูมาก โดยสามารถกลั้นหายใจใต้น้ำได้นานถึง 20 วินาที เพื่อจับสัตว์น้ำต่าง ๆ เช่น หอย หรือตัวอ่อนของแมลงปอ กินเป็นอาหาร
หนูผี ในปัจจุบันนี้พบแล้วกว่า 385 ชนิด ใน 26 สกุล แบ่งออกได้เป็นวงศ์ย่อยได้ 3 วงศ์ (ดูในตาราง)สำหรับชนิดที่พบได้ในประเทศไทยมีหลายชนิด อาทิ หนูผีบ้าน ("Suncus murinus"), หนูผีจิ๋ว ("S. etrusucs"), และชนิดที่พบได้ในป่าและทุ่งนา เช่น หนูผีป่า ("S. malayanus"), หนูผีภูเขา ("Crocidura monticola") เป็นต้น โดยที่ครั้งหนึ่ง หนูผีจิ๋วที่พบได้ในทวีปยุโรปและในไทยด้วย เคยเป็นสัตว์เลี้ยงลูกนมที่มีขนาดเล็กที่สุดในโลกมาแล้ว
385 ชนิด ใน 26 สกุล
อาร์เยิน โรบเบิน
อาร์เยิน โรบเบิน () เกิดเมื่อวันที่ 23 มกราคม ค.ศ. 1984 เป็นนักฟุตบอลชาวดัตช์ เล่นให้กับสโมสรฟุตบอลเยอรมันในบุนเดสลีกา สโมสรฟุตบอลบาเยิร์นมิวนิก ตำแหน่งกองหน้า แต่โดยมากเขาเล่นในตำแหน่งปีก เขาเป็นที่รู้จักในฐานะผู้เล่นที่มีทักษะการเลี้ยงบอล ความเร็ว ความสามารถในการส่งข้ามลูกบอลและความแม่นยำในการยิงระยะไกล เขาเป็นส่วนหนึ่งในทีมฟุตบอลทีมชาติเนเธอร์แลนด์ และลงแข่งในยูโร 2004, ฟุตบอลโลก 2006, ยูโร 2008 และฟุตบอลโลก 2010
โรบเบินลงเล่นกับสโมสรฟุตบอลโครนิงเงิน (FC Groningen) เขาเล่นในฤดูกาล 2000–01 ต่อจากนั้นเซ็นสัญญากับเปเอสเฟ ไอนด์โฮเฟิน (PSV Eindhoven) ที่นี่เขาได้รับรางวัลผู้เล่นดาวรุ่งแห่งปีของเนเธอร์แลนด์ และยังได้แชมป์ลีกเอเรอดีวีซี ในฤดูกาลต่อมาสโมสรอังกฤษ มีความสนใจที่จะเซ็นสัญญากับเขา และหลังจากการเจรจาอันยืดเยื้อ เขาร่วมกับสโมสรฟุตบอลเชลซีหลังปิดฤดูกาล 2004
โรบเบินเปิดตัวเล่นกับเชลซีได้ช้าเนื่องจากเขาบาดเจ็บ เมื่อสมบูรณ์เขาช่วยให้เชลซีชนะเลิศในพรีเมียร์ลีกได้ 2 ฤดูกาลติดต่อกัน และยังติดอยู่ในชื่อผู้เล่นพรีเมียร์ลีกแห่งเดือน ในเดือนพฤศจิกายน ค.ศ. 2005 หลังจากฤดูกาลที่ 3 ในอังกฤษ ซึ่งเขามีอาการบาดเจ็บ โรบเบินย้ายมาอยู่กับสโมสรฟุตบอลเรอัลมาดริดในลาลีกา ด้วยค่าตัว 35 ล้านยูโร ในเดือนสิงหาคม ค.ศ. 2009 โรบเบินย้ายมาอยู่กับสโมสรฟุตบอลบาเยิร์นมิวนิก ด้วยค่าตัวราว 25 ล้านยูโร เขายิง 2 ประตูในนัดเปิดตัว ในฤดูการแรกของเขาที่มิวนิก สโมสรชนะในลีก ถือเป็นชัยชนะในลีกเป็นครั้งที่ 5 ของเขาใน 8 ปี และทีมเข้าสู่รอบตัดสินยูฟ่าแชมเปียนส์ลีก และเป็นผู้ยิงในช่วงท้ายเวลาของรองชิงชนะเลิศทำให้มิวนิกชนะโบรุสเซียดอร์ทมุนด์ ไป 2-1 ประตู ทำให้ทีมได้แชมป์ยูฟ่าแชมเปียนส์ลีกเป็นสมัยที่ 5 และโรบเบินได้รับเลือกเป็นแมนออฟเดอะแมตช์ด้วย
พระมหากษัตริย์ซาอุดีอาระเบีย
รายพระนามพระมหากษัตริย์แห่งราชอาณาจักรซาอุดีอาระเบีย
มวลนิ่ง
มวลนิ่ง () คือคุณสมบัติของพลังงานและโมเมนตัมรวมของวัตถุหรือระบบกายภาพหนึ่งๆ ที่ไม่แปรเปลี่ยนไปเลยในทุกกรอบอ้างอิง เมื่อตัวระบบทั้งหมดนั้นหยุดนิ่ง (หรือเทียบได้ว่า มีค่าโมเมนตัมรวมเป็นศูนย์) มวลนิ่งจะมีค่าเท่ากับพลังงานรวมของระบบ หารด้วย c โปรดอ่านเพิ่มเติมเกี่ยวกับนิยามของมวล จาก ความสมมูลระหว่างมวล-พลังงาน ทั้งนี้ เนื่องจากมวลของระบบจะต้องวัดด้วยมาตรวัดน้ำหนักหรือมวลในกรอบอ้างอิงที่ระบบมีโมเมนตัมรวมเป็นศูนย์ ดังนั้นมาตรวัดนั้นๆ จึงถือเป็นการวัดมวลนิ่งของระบบเสมอ
หนูผีจิ๋ว
หนูผีจิ๋ว หรือ หนูผีอีทรัสแคน (, ) เป็นหนูผีชนิดหนึ่ง
หนูผีจิ๋ว มีเท้าหลังสั้นมากและมีสีคล้ำในตัวเต็มวัย กะโหลกลาดแบน จมูกแหลมยาวมาก ตามีขนาดเล็กมาก ใบหูมีขนาดใหญ่เมื่อเทียบกับขนาดลำตัว มีความจากหลายจมูกถึงรูทวารเพียง 4–5.6 เซนติเมตร และมีน้ำหนักเพียง 1.8 กรัม เท่านั้น ซึ่งครั้งหนึ่งเคยถูกจัดให้เป็นสัตว์เลี้ยงลูกด้วยนมที่มีขนาดเล็กที่สุดในโลกมาแล้ว ก่อนจะถูกแทนที่ตำแหน่งนี้ด้วยการค้นพบค้างคาวคุณกิตติ ("Craseonycteris thonglongyai") ในเวลาต่อมา
หนูผีจิ๋ว มีพฤติกรรมชอบอาศัยในที่เปียกชื้นและมีหญ้าขึ้นรก หากินแมลงขนาดเล็กชนิดต่าง ๆ ตามพื้นดินเป็นอาหาร
ไม่จัดว่าเป็นสัตว์ป่าคุ้มครองแต่อย่างใด พบกระจายพันธุ์ในทวีปยุโรป, แอฟริกาเหนือ และบางส่วนในทวีปเอเชีย สำหรับในประเทศไทย พบได้ในป่าในภาคเหนือ ยกเว้นภาคตะวันออกเฉียงเหนือ
รายพระนามพระมหากษัตริย์โปแลนด์
โปแลนด์ถูกปกครองโดยผู้ปกครองที่มีพระยศต่างกันไป ไม่ว่าจะเป็นดยุค (คริสต์ศตวรรษที่ 10-14)หรือพระมหากษัตริย์(คริสต์ศตวรรษที่ 10-18) ในภายหลังพระยศ พระมหากษัตริย์แห่งโปแลนด์ (ในภายหลังควบรวมพระยศแกรนด์ดยุคแห่งลิทัวเนียด้วย) กลายเป็นตำแหน่งที่เลือกตั้งมาโดยขุนนางและสภา โดยการคัดเลือกจะมาจากขุนนางชาวโปแลนด์-ลิทัวเนียหรือเจ้านายต่างชาติ
บทความนี้รวบรวมรายพระนามผู้ปกครองในตำแหน่ง ดยุคแห่งชนโปล ดยุคแห่งโปแลนด์ใหญ่ ดยุคแห่งโปแลนด์น้อย เจ้าชายแห่งโปแลนด์ และ พระมหากษัตริย์แห่งโปแลนด์ ด้วย
อันตรกิริยาของสปินกับออร์บิท
ในการศึกษาฟิสิกส์ควอนตัม อันตรกิริยาของสปินกับออร์บิท () คืออันตรกิริยาระหว่างสปินของอนุภาคหนึ่งกับกับการเคลื่อนที่ของอนุภาคนั้น ตัวอย่างแรกที่สุดและเป็นตัวอย่างซึ่งเป็นที่รู้จักดีที่สุด คืออันตรกิริยาของสปินกับออร์บิทที่ทำให้เกิดการเคลื่อนตัวของระดับพลังงานอะตอมของอิเล็กตรอน อันเนื่องมาจากอันตรกิริยาทางแม่เหล็กไฟฟ้าระหว่างสปินของอิเล็กตรอนกับสนามแม่เหล็กที่เกิดจากการโคจรของอิเล็กตรอนรอบๆ นิวเคลียส การเคลื่อนตัวดังกล่าวนี้ตรวจจับได้จากการแยกแยะเส้นสเปกตรัม อีกปรากฏการณ์หนึ่งที่คล้ายคลึงกัน เกิดจากความสัมพันธ์ระหว่างโมเมนตัมเชิงมุมกับแรงนิวเคลียร์ชนิดเข้ม ที่เกิดขึ้นจากการที่โปรตอนและนิวตรอนเคลื่อนที่อยู่ภายในนิวเคลียสอะตอม ทำให้เกิดการเคลื่อนตัวของระดับพลังงานของมันในชั้นพลังงาน มีการศึกษาปรากฏการณ์สปิน-ออร์บิทของอิเล็กตรอนในสารกึ่งตัวนำและวัสดุอื่นอย่างกว้างขวางในสาขาวิชาสปินทรอนิกส์และนำไปสู่การประยุกต์ใช้ที่มีประโยชน์มากมาย
แมสสเปกโตรเมทรี
แมสสเปกโตรเมทรี () คือเทคนิคในการวิเคราะห์ผลการวัดสัดส่วนมวลต่อประจุ (mass-to-charge ratio) ของอนุภาคที่มีประจุ ใช้เพื่อระบุมวลของอนุภาค ส่วนประกอบของธาตุในสารประกอบตัวอย่างหรือในโมเลกุล และเพื่อแสดงถึงโครงสร้างทางเคมีของโมเลกุล เช่น เพปไทด์ และสารประกอบทางเคมีอื่นๆ
การทำงานของ MS คือทำให้สารประกอบเคมีกลายเป็นประจุ (ionize) เพื่อสร้างโมเลกุลที่มีประจุขึ้นมาและวัดสัดส่วนมวลต่อประจุของมัน
Inductively coupled plasma
Inductively coupled plasma (ICP) คือพลาสมาชนิดหนึ่งที่ได้รับพลังงานจากกระแสไฟฟ้า ซึ่งสร้างขึ้นจากการเหนี่ยวนำแม่เหล็กไฟฟ้า
อุณหภูมิของพลาสมาอาจมีค่าตั้งแต่ 6 000 K จนถึง 10 000 K ซึ่งเทียบเท่ากับอุณหภูมิพื้นผิวของดวงอาทิตย์ ICP ที่ปลดปล่อยออกมาจึงมีความหนาแน่นอิเล็กตรอนสูงมาก ในระดับ 10 cm เราสามารถนำ ICP ไปประยุกต์ใช้ได้หลายแบบในงานที่ต้องใช้พลาสมาความหนาแน่นสูง
ระดับพลังงานแฟร์มี
ระดับพลังงานแฟร์มี () คือระดับพลังงานศักย์ของอิเล็กตรอนภายในของแข็งแบบผลึกในสมมุติฐานทางทฤษฎี การที่อิเล็กตรอนอยู่ในระดับพลังงานนี้จะหมายความว่า อิเล็กตรอนนั้นมีพลังงานศักย์เป็น formula_1 ซึ่งมีค่าเท่ากับพลังงานศักย์เคมี formula_2 ค่าทั้งสองนี้อยู่ในฟังก์ชันการกระจายตัวของแฟร์มี-ดิแรก (Fermi-Dirac distribution function)
ซึ่งสามารถคำนวณความน่าจะเป็นที่อิเล็กตรอนซึ่งมีพลังงาน formula_1 สามารถครอบครองสถานะควอนตัมของอนุภาคเดี่ยวหนึ่งๆ ภายในของแข็งดังกล่าวนั้น T หมายถึง อุณหภูมิสัมบูรณ์ และ k คือค่าคงตัวของโบลทซ์มานน์
หนูผีบ้าน
หนูผีบ้าน (; ) เป็นหนูผีชนิดหนึ่ง
มีสีขนและหางสีเทาอมดำตลอดตัว จมูกยื่นแหลมยาว ตามีขนาดเล็กมาก มีความยาวตั้งแต่ปลายจมูกถึงรูทวารประมาณ 9-14.5 เซนติเมตร น้ำหนักประมาณ 100 กรัม จัดเป็นหนูผีที่มีขนาดใหญ่ที่สุดในโลกอีกด้วย
หนูผีบ้าน เป็นหนูผีชนิดที่สามารถพบได้ทั่วไปอย่างกว้างขวาง ตั้งแต่ทวีปแอฟริกาฝั่งตะวันออก และเกาะมาดากัสการ์ เรื่อยมาจนถึงอนุทวีปอินเดีย, เอเชียตะวันออกเฉียงใต้ จนถึงเอเชียตะวันออก
เป็นหนูผีที่สามารถปรับตัวให้อยู่กับสภาพแวดล้อมที่หลากหลาย สามารถพบได้ในที่ชุมชนของมนุษย์ หรือในบ้านเรือน เป็นสัตว์ที่กินแมลงเป็นหลัก ในประเทศไทยพบได้ทุกภูมิภาค